open-index/open-wikipedia-markdown huggingface dataset:
ബ്രെയ് ലാർസൺ

**ബ്രയാൻ സിഡോണി ഡെസൌൾനിയേർസ്** (ജനനം: ഒക്ടോബർ 1, 1989) ഒരു അമേരിക്കൻ നടിയും സിനിമാ നിർമ്മാതാവുമാണ്. തൊഴിൽപരമായി അവർ **ബ്രെയ് ലാർസൺ** എന്ന പേരിലറിയപ്പെടുന്നു. ഒരു കൗമാരക്കാരിയെന്ന നിലയിൽ ആദ്യകാലത്ത് കോമഡി ചിത്രങ്ങളിലെ സഹ വേഷങ്ങളിലൂടെ ശ്രദ്ധിക്കപ്പെട്ട അവർ പിന്നീട് സ്വതന്ത്ര സിനിമകളിലൂടെയും സിനിമ ഫ്രാഞ്ചൈസികളിലൂടെയും പ്രാധാന്യമുള്ള വേഷങ്ങളിലേയ്ക്കു തിരിയുകയും അക്കാഡമി അവാർഡ്, ഒരു BAFTA അവാർഡ്,  ഒരു ഗോൾഡൻ ഗ്ലോബ് പുരസ്കാരം എന്നിങ്ങനെയുള്ള ഉന്നത ബഹുമതികൾ കരഗതമാക്കുകയും ചെയ്തു. കാലിഫോർണിയയിലെ സാക്രാമെന്റോയിൽ ജനിച്ച ലാർസൺ ഭവനവിദ്യാഭ്യാസമാണു ചെയ്തത്. ആറാമത്തെ വയസ്സിൽ അമേരിക്കൻ കൺസർവേറ്റിവ് തിയേറ്ററിൽ പരിശീലന പരിപാടിയിൽ പ്രവേശിച്ച ഏറ്റവും പ്രായം കുറഞ്ഞ വിദ്യാർത്ഥിനിയായിരുന്നു അവർ. താമസിയാതെ ലോസ് ആഞ്ചലസ്സിലേക്ക് താമസം മാറുകയും 1998 ൽ 'ദ ടുനൈറ്റ് ഷോ വിത്ത് ജെ ലെനോ' എന്ന ടോക്ക് ഷോയിലൂടെ തൻറെ അഭിനയജീവിതത്തിനു തുടക്കം കുറിക്കുകയും ചെയ്തു. 2001 ലെ ഹാസ്യപരമ്പരയായ റെയ്സിംഗ് ഡാഡിൽ പതിവായി പ്രത്യക്ഷപ്പെടുകയും ഇതിനിടെ ഒരു കുറഞ്ഞ കാലം ഒരു ശ്രമകരമായ സംഗീത ജീവിതത്തിലേയ്ക്കു തിരിയുകയും 2005 ൽ ഫൈനലി ഔട്ട് ഓഫ് പി.ഇ. എന്ന പേരിൽ സംഗീത ആൽബം പുറത്തിറക്കുകയും ചെയ്തു. അനന്തരം കോമഡി ചിത്രങ്ങളായ ഹൂട്ട് (2006), സ്കോട്ട് പിൽഗ്രിം vs. ദ വേൾഡ് (2010), 21 ജംപ് സ്ട്രീറ്റ് (2012) എന്നിവയിൽ സഹവേഷങ്ങളവതരിപ്പിക്കുകയും യുണൈറ്റഡ് സ്റ്റേറ്റ്സ് ഓഫ് ടാറ (2009-2011) എന്ന ടെലിവിഷൻ പരമ്പരയിലെ അസ്വസ്ഥയായ കൌമാരക്കാരിയുടെ വേഷത്തിലഭിനയിച്ചു ശ്രദ്ധ നേടുകയും ചെയ്തു. ലാർസൺ പ്രധാന വേഷത്തിലഭിനയിച്ച ഷോർട്ട് ടേം 12 (2013) എന്ന സ്വതന്ത്ര നാടകീയ ചലച്ചിത്രം അവരുടെ മുന്നേറ്റ ചിത്രമായിത്തീരുകയും പ്രേക്ഷക പ്രശംസ നേടിക്കൊടുക്കുകയും ചെയ്തു. അതോടൊപ്പം പ്രണയചിത്രമായ ദ സ്പെക്റ്റാക്കുലർ നൌ (2013), ഹാസ്യചിത്രമായ ട്രെയിൻ‍റെക്ക് (2015) എന്നിവയിലൂടെ സഹവേഷങ്ങളിലഭിനയിക്കുന്നതു തുടരുകയും ചെയ്തു. നാടകം റൂമിൽ (2015) ഒരു തട്ടിക്കൊണ്ടു പോകപ്പെട്ട ഇരയായി അഭിനയിച്ച റൂം (2015) എന്ന ചിത്രത്തിലെ വേഷം അവതരിപ്പിച്ചതിന്റെ പേരിൽ ലാർസൺ മികച്ച നടിക്കുള്ള അക്കാദമി അവാർഡ് നേടുകയുണ്ടായി. 2017 ൽ ഒരു ഫോട്ടോ ജേർണലിസ്റ്റായി വേഷമിട്ട കോങ്: സ്കൾ ഐലൻഡ് അവരുടെ പുറത്തിറങ്ങിയതിൽ ഏറ്റവും കൂടുതൽ പണം സമാഹരിച്ച ചിത്രമായി.

ഒരു നിർമ്മാതാവെന്ന നിലയിൽ, ദ ആം (2012), വെയ്റ്റിംഗ് (2013) എന്നീ രണ്ടു  ഹ്രസ്വ ചിത്രങ്ങളുടെ നിർമ്മാണത്തിലും രചനയിലും പങ്കാളിയായിട്ടുണ്ട്. ഇതിൽ ദ ആം (2012) എന്ന ചിത്രത്തിന് സൺഡാൻസ് ഫിലിം ഫെസ്റ്റിവലിൽ പ്രത്യേക ജൂറി പുരസ്കാരം ലഭിച്ചിട്ടുണ്ട്. 2017 ൽ  യുനിക്കോൺ സ്റ്റോർ എന്ന ആദ്യ ചിത്രം സംവിധാനം ചെയ്തുകൊണ്ട് ഒരു സ്വതന്ത്ര സംവിധായികയായി മാറി.

## ആദ്യകാലജീവിതം
1989 ഒക്ടോബർ 1 ന് ബ്രയാൻ സിഡോണി ഡെസൌൾനിയേർസ് എന്ന പേരിൽ ഹീതർ, സിൽവയ്ൻ ഡെസൌൾനിയേർസ് എന്നിവരുടെ പുത്രിയായി  കാലിഫോർണിയയിലെ സാക്രമെന്റോയിലാണ് ലാർസൺ ജനിച്ചത്. അവരുടെ മാതാപിതാക്കൾ ഒരുമിച്ചു പ്രാക്ടീസ് ചെയ്തിരുന്ന ഹോമിയോപ്പതി ഞരമ്പു രോഗ വിദഗ്ദ്ധരായിരുന്നു. അവർക്ക് മിലൈൻ എന്ന പേരിൽ മറ്റൊരു മകളുമുണ്ടായിരുന്നു. അവരുടെ പിതാവ് ഫ്രഞ്ച് കനേഡിയൻ ആണ്. ബാല്യകാലത്ത് ലാർസൺ പ്രഥമ ഭാഷയായി ഫ്രഞ്ച് ആണ് സംസാരിച്ചിരുന്നത്.  

## അവലംബം


വർഗ്ഗം:1989-ൽ ജനിച്ചവർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:കാലിഫോർണിയയിലെ ഗാനരചയിതാക്കൾ
വർഗ്ഗം:ജീവിച്ചിരിക്കുന്നവർ
ജംബുകേശ്വരർ ക്ഷേത്രം, തിരുവാനൈക്കാവൽ

തമിഴ് നാട്, സംസ്ഥാനത്തിലെ തൃശ്നാപ്പള്ളി ജില്ലയിലെ ഒരു പ്രശസ്ത ശിവക്ഷേത്രമാണ് **ജംബുകേശ്വരർ ക്ഷേത്രം, തിരുവാനൈക്കാവൽ]]**. ഏകദേശം 1,800 വർഷങ്ങൾക്ക് മുൻപ് പുറനാനൂറ് അകവൽ പാട്ടുകളിൽപ്പറയുന്ന ആദ്യകാല ചോഴന്മാരിൽ ഒരാളായ കോച്ചെങ്കണാൻ ആണ് ഈ ക്ഷേത്രം നിർമ്മിച്ചത്. പഞ്ചഭൂത ക്ഷേത്രങ്ങളിൽ ഒന്നാണിത്.

## ചിത്രശാല

File:Srirangam Jambukeshwara temple 4.jpg|The second precinct of the temple
File:Srirangam Jambukeshwara temple 1.jpg|The second precinct of the temple
File:Srirangam Jambukeshwara Temple 2.jpg|The gateway of the temple
File:Srirangam Jambukeshwara temple 3.jpg|A sculpture inside the walls of the temple
Image:tiruvannaikkaval4.jpg|The Towering Rajagopuram with one of the Temple Cars


## അവലംബം

*
*
*
*
*
*
*
*
*
*
*
*

## പുറം കണ്ണികൾ
* 

 

വർഗ്ഗം:ശക്തി ക്ഷേത്രങ്ങൾ
വർഗ്ഗം:ശിവക്ഷേത്രങ്ങൾ
വർഗ്ഗം:പഞ്ചഭൂത സ്ഥലം
വർഗ്ഗം:ചോള വാസ്തുവിദ്യ
വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:തേവാരസ്തുതി ചെയ്യപ്പെട്ട ശിവക്ഷേത്രങ്ങൾ
സദനം കൃഷ്ണൻകുട്ടി

പ്രശസ്തനായ ഒരു കഥകളി നടനാണ് **സദനം കൃഷ്ണൻകുട്ടി** (ജനനം: 1942). ഇദ്ദേഹത്തിന് കേരള കലാമണ്ഡലം അവാർഡും ഫെലോഷിപ്പും ലഭിച്ചിട്ടുണ്ട് .
2007 ൽ സംഗീത നാടക അക്കാദമി പുരസ്കാരം ലഭിച്ചു .
## ആദ്യകാല ജീവിതം
1942-ൽ പാലക്കാട് ജില്ലയിലെ ചെർപ്പുളശ്ശേരിയിൽ ജനിച്ചു. പത്മശ്രീ കീഴ്പ്പടം കുമാരൻ നായരുടെ മുൻനിര ശിഷ്യനായിരുന്നു. തേക്കിൻകാട്ടിൽ രാമുണ്ണി നായരുടെ കീഴിൽ കഥകളിയുടെ പ്രാരംഭ പാഠങ്ങൾ അദ്ദേഹം പഠിച്ചു. പിന്നീട് കൂടിയാട്ടം ആചാര്യൻ പത്മശ്രീ ഗുരു മാണി മാധവ ചാക്യാരിൽ നിന്നും നേത്ര, രസാഭിനയത്തിലും വൈദഗ്ദ്ധ്യം നേടി.
## കലാജീവിതം
ഒറ്റപ്പാലത്തിനു കിഴക്ക് സദനം കഥകളി അക്കാദമിയിലും (ഗാന്ധി സേവാ സദനം) കൃഷ്ണകുട്ടി കഥകളി അഭ്യസിച്ചു. ഇരിങ്ങാലക്കുട ഉണ്ണായി വാര്യർ സ്മരാക കലാനിലയം, പാറ്റ്നയിലെ കലാ മന്ദിർ എന്നിവിടങ്ങളിൽ കഥകളി അദ്ധ്യാപകനായി പ്രവർത്തിച്ചു. 2006-ൽ സെൻട്രൽ സംഗീത നാടക അക്കാദമി അവാർഡ് അദ്ദേഹത്തിന് ലഭിച്ചു. ക്ലാസിക്കൽ കഥകളിലും പുതിയ സൃഷ്ടികളിലുമുള്ള കഥാപാത്രങ്ങളെ അനായാസം അവതരിപ്പിക്കുന്ന ഒരു മികച്ച കഥകളിനടനായി അദ്ദേഹം അറിയപ്പെടുന്നു.

തൃശ്ശൂർ ജില്ലയിലെ ഇരിങ്ങാലക്കുടയിലാണ് സദനം കൃഷ്ണൻകുട്ടി താമസിക്കുന്നത്.

## അവലംബം

വർഗ്ഗം:കഥകളി നടന്മാർ
വർഗ്ഗം:1942-ൽ ജനിച്ചവർ
വർഗ്ഗം:കേരള കലാമണ്ഡലം ഫെലോഷിപ്പ് നേടിയവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
അനു രാഘവൻ

400 മീറ്ററിലും 400 മീറ്റർ ഹർഡിൽസിലും മത്സരിക്കുന്ന ഒരു ഇന്ത്യൻ സ്പ്രിന്ററാണ് **അനു രാഘവൻ** (ജനനം: 1993 ഏപ്രിൽ 20). 

2016 സമ്മർ ഒളിമ്പിക്സിൽ 4 × 400 മീറ്റർ റിലേ ടീമിനെ ടീമിൽ നിന്നും ഒഴിവാക്കിയതിനെ തുടർന്ന് 2016ൽ അത്‍ലറ്റിക്സ് ഫെഡറേഷൻ ഓഫ് ഇന്ത്യക്കെതിരെ കേരള ഹൈക്കോടതിയിൽ കേസ് ഫയൽ ചെയ്തു. ഫെഡറേഷനകത്തെ അഴിമതിയ്ക്കും സ്വജനപക്ഷപാതത്തിനും എതിരെയുള്ള യുദ്ധം എന്നാണതിനെ അനു രാഘൻ വിശേഷിപ്പിച്ചത്.  ഒളിമ്പിക് ഗെയിംസിലും, അതേ വർഷം തന്നെ, ദേശീയ ക്യാമ്പിന് പുറത്ത് പരിശീലനം തെരഞ്ഞെടുത്തതിന്റെ പേരിൽ ഒളിമ്പിക്സിൽ നിന്നും ദക്ഷിണ ഏഷ്യൻ ഗെയിംസിൽ നിന്നും ഒഴിവാക്കപ്പെട്ടു എന്നും അവർ പറഞ്ഞു. 

2017 ഏഷ്യൻ അത്‍ലറ്റിക്സ് ചാമ്പ്യൻഷിപ്സിൽ 400 മീ. ഹർഡിൽസ് മത്സരത്തിൽ അനു രാഘവൻ 57.22 സെക്കൻഡിൽ ഫിനിഷ് ചെയ്തുകൊണ്ട് വെള്ളി മെഡൽ കരസ്ഥമാക്കി.  

## അവലംബങ്ങൾ

## പുറത്തേക്കുള്ള കണ്ണികൾ

* Anu Raghavan at IAAF

വർഗ്ഗം:ജീവിച്ചിരിക്കുന്നവർ
വർഗ്ഗം:1993-ൽ ജനിച്ചവർ
സ്പ്രിംഗ് (എഡ്യുവാഡ് മാനെറ്റ് പെയിന്റിംഗ്)

എഡ്യുവാഡ് മനെറ്റ് 1881-ൽ സൃഷ്ടിച്ച ഒരു ചിത്രമാണ് **സ്പ്രിംഗ്**. 1882-ൽ പാരിസ് സലോണിലാണ് ഈ ചിത്രത്തിൻറെ അരങ്ങേറ്റപ്രദർശനം നടന്നത്. മനെറ്റിന്റെ സലോൺ ജീവിതത്തിലെ ഏറ്റവും മികച്ചതും അവസാനത്തേതുമായ പൊതുജനാഭിപ്രായം നേടിയ ഒരുചിത്രമായിരുന്നു സ്പ്രിംഗ്.പച്ചപ്പിന്റെയും നീലാകാശത്തിൻറെയും പശ്ചാത്തലത്തിൽ പാരീസിലെ നടി ജീൻ ഡെമാർസിയാണ് ഈ ചിത്രത്തിൽ മാതൃകയാക്കിയിരിക്കുന്നത്. ഈ നിറത്തിൽ പ്രസിദ്ധീകരിച്ച ആദ്യത്തെ ചിത്രമായിരുന്നു ഇത്.

## പശ്ചാത്തലം
ദൃഷ്‌ടാന്തരൂപമായി നാല് കാലങ്ങൾ ചിക് പാരീസിയൻ സ്ത്രീയെ ഉപയോഗിച്ചു ചിത്രീകരിക്കുന്നതിന് ആദ്യമായി ആസൂത്രണം ചെയ്ത ഒരു ചിത്രമായിരുന്നു സ്പ്രിംഗ്. മനേറ്റിന്റെ സുഹൃത്ത് ആന്റോനിൻ പ്രൂസ്റ്റിൽ നിന്നാണ് ഈ ആശയം മനെറ്റിന് ലഭിച്ചത്. സ്ത്രീകളുടെ ഫാഷനുകളുടെയും സൗന്ദര്യത്തിൻറെയും സമകാലീന ആശയങ്ങളിൽ സീസണുകളുടെ പരമ്പര സൃഷ്ടിക്കാൻ അദ്ദേഹം നിർദ്ദേശിച്ചു. പരമ്പരയുടെ അവസാനം പൂർത്തിയാകാതെ, രണ്ടാമത്തെ പരമ്പരയിലെ ഓട്ടം എന്ന ചിത്രം പൂർത്തിയാക്കിയ ഉടൻതന്നെ മാനെറ്റ് മരിച്ചിരുന്നു..

## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:1881-ലെ പെയിന്റിംഗുകൾ
സെർസിസ് കാനാഡെൻസിസ്

**സെർസിസ് കാനാഡെൻസിസ്** അഥവാ **ഈസ്റ്റേൺ റെഡ്ബഡ്** ഇലപൊഴിയും കുറ്റിച്ചെടികളായോ ചെറിയ വൃക്ഷമായോ കാണപ്പെടുന്നു. കിഴക്കൻ വടക്കേ അമേരിക്കയിലേ തദ്ദേശവാസിയായ ഇവ തെക്കൻ ഒണ്ടാറിയോ, തെക്ക് മുതൽ വടക്കേ ഫ്ലോറിഡ വരെ വ്യാപിച്ചിരിക്കുന്നു. പടിഞ്ഞാറൻ കാലിഫോർണിയയിൽ ഇവ നന്നായി വളരുന്നു. ഇത് ഒക്ലഹോമയിലെ ദേശീയവൃക്ഷം ആണ്. 
## ചിത്രശാല

Image:Memorial Chapel Cercis canadensis redbud.JPG|thumb|left|240px|യൂണിവേഴ്സിറ്റി ഓഫ് മേരിലാൻഡ് അർബോറേറ്റം & ബൊട്ടാണിക്കൽ ഗാർഡൻ പശ്ചാത്തലത്തിൽ മെമ്മോറിയൽ ചാപ്പൽ (യൂണിവേഴ്സിറ്റി ഓഫ് മേരിലാൻഡ്) 
Image:Redbud.jpg|thumb|left|240px|Eastern redbud blossoms
Image:RedbudsOhio.jpg|thumb|left|240px|Detail of buds
File:Cercis canadensis 'Forest Pansy' JPG1Fe.jpg|thumb|right|220px|*Cercis canadensis* 'Forest Pansy' leaves.
File:Cercis Canadensis Leaf.png|thumb|*C. canadensis* Leaf
Image:Xylocopa 9789.JPG|thumb|right|220px|Carpenter bee (*[[Eastern carpenter bee|Xylocopa virginica]]*) on redbud flowers.
File:Cardinalis cardinalis in Cercis canadensis.jpg|thumb|right|220px|*[[Northern cardinal|Cardinalis cardinalis]]* male feeding female, in a white-flowered *C. canadensis*
File:Columbus Wisconsin Redbud Tree small.jpg|thumb|Redbud in Columbus, Wisconsin


## അവലംബം

## പുറം കണ്ണികൾ
*''Cercis canadensis'' Large format diagnostic photographs and information. Morton Arboretum acc. 380-88-6
*''Cercis canadensis'' images at bioimages.vanderbilt.edu 
*NCRS: USDA Plants Profile: ''Cercis canadensis''

വർഗ്ഗം:ഭക്ഷ്യയോഗ്യമായ പരിപ്പുകളും വിത്തുകളും
വർഗ്ഗം:തെക്കുകിഴക്കൻ യുണൈറ്റഡ് സ്റ്റേറ്റ്സിലെ മരങ്ങൾ
വർഗ്ഗം:അലങ്കാര വൃക്ഷങ്ങൾ
വർഗ്ഗം:നാടൻ അമേരിക്കൻ ഭക്ഷണവിഭവങ്ങളിൽ ഉപയോഗിക്കുന്ന സസ്യങ്ങൾ
ബേബി മീനാക്ഷി

ഇന്ത്യൻ ചലച്ചിത്രത്തിലെ ബാലനടിയാണ് **ബേബി മീനാക്ഷി** എന്നറിയപ്പെടുന്ന **അനുനയ അനൂപ്** (ജനനം: ഒക്ടോബർ 12, 2005).

## ആദ്യകാലജീവിതം
കമ്പ്യൂട്ടർ അക്കൗണ്ടിംഗ് ഫാക്കൽറ്റിയായ അനൂപിൻറെയും രമ്യയുടെയും മകളായി 2005 ഒക്ടോബർ 12 ന് ദീപവലി ദിനത്തിൽ കോട്ടയം ജില്ലയിലെ പാദുവയിൽ അനുനയ ജനിച്ചു. കോട്ടയത്തുള്ള കിടങ്ങൂർ എൻഎസ്എസ് ഹൈസ്കൂളിൽ പഠിക്കുന്ന അനുനയയ്‌ക്ക് ആരിഷ് എന്നു പേരുള്ള ഒരു സഹോദരനുമുണ്ട്.

## ഫിലിമോഗ്രഫി

|-

; Television
*Flowers top singer as Host (flowers TV)

## അവലംബം

വർഗ്ഗം:2005-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളത്തിലെ ബാലനടിമാർ
ഹംബോൽഷ്യ

പയർ കുടുംബത്തിലെ ഒരു ജനുസ് ആണ് ***ഹംബോൽഷ്യ  (Humboldtia)***. ഇതിലെ മിക്കസ്പീഷിസുകളും ഇന്ത്യയിലെ തദ്ദേശവാസികളാണ്.

സ്പീഷിസുകളിൽ ചിലവ:
* *[[Humboldtia bourdillonii]]*
* *[[Humboldtia brunonis]]*
* *[[Humboldtia decurrens]]*
* *[[Humboldtia laurifolia]]*
* *[[Humboldtia trijuga]]*
* *[[Humboldtia unijuga]]*
* *[[Humboldtia vahliana]]*

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:സസ്യജനുസുകൾ
വർഗ്ഗം:ഫാബേസീ
എറിത്രീന ഹെർബസീ

തെക്കു കിഴക്കേ അമേരിക്കൻ ഐക്യനാടുകളിലും വടക്ക് കിഴക്കൻ മെക്സിക്കോയിലും കുറ്റിച്ചെടിയായോ ചെറുവൃക്ഷമായോ കാണപ്പെടുന്ന ഒരു സപുഷ്പി സസ്യമായ **എറിത്രീന ഹെർബസീ** സാധാരണയായി **കോറൽ ബീൻ, ചെറോക്കീ ബീൻ, തെക്കൻ ലൂസിയാനയിൽ മാമൗ പ്ലാൻറ്, റെഡ് കാർഡിനൽ, കാർഡിനൽ സ്പീയർ** എന്നീ പേരുകളിലും അറിയപ്പെടുന്നു.  ഇത് മധ്യ അമേരിക്കയുടെ ഭാഗങ്ങളിൽ നിന്നും പാകിസ്താനിൽ നിന്നുള്ള ഒരു സ്പീഷീസ് എന്ന നിലയിൽ റിപ്പോർട്ട് ചെയ്തിട്ടുണ്ട്.

മെക്സിക്കോയിൽ, വിത്തുകൾ എലിയുടെ വിഷം ആയി ഉപയോഗിക്കുന്നു. വൃക്ഷത്തിൻറെ പുറംതൊലിയിൽ നിന്നും ഇലകളിൽ നിന്നും ഒരു തരം മത്സ്യവിഷം നിർമ്മിക്കുന്നു.

## അവലംബം

*Florida atlas of Vascular Plants: Erythrina herbaracea"
*Plants data base entry: ''Erythrina herbacea''
*

## പുറം കണ്ണികൾ
*

വർഗ്ഗം:ഫ്ലോറിഡയിലെ സസ്യജാലം
വർഗ്ഗം:പരമ്പരാഗത നാടൻ അമേരിക്കൻ വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ഫാബേസീ
വർഗ്ഗം:കാൾ ലിനേയസ് നാമകരണം ചെയ്തവ
യൂണിവേഴ്സിറ്റി ഓഫ് മേരിലാൻഡ് അർബോറെട്ടം & ബൊട്ടാണിക്കൽ ഗാർഡൻ

**യൂണിവേഴ്സിറ്റി ഓഫ് മേരിലാൻഡ് അർബോറെട്ടം & ബൊട്ടാണിക്കൽ ഗാർഡൻ** മേരിലാൻഡ് യൂണിവേഴ്സിറ്റി - കോളേജ് പാർക്കിൽ സ്ഥിതി ചെയ്യുന്നു. അർബോറെട്ടവും ബൊട്ടാണിക്കൽ ഗാർഡനും സന്ദർശിക്കാൻ സാധിക്കും. യൂണിവേഴ്സിറ്റിയിലെ വിവിധ കോഴ്സുകളുടെ തുറസ്സായ ക്ലാസ്സ് റൂം ആയി ഗാർഡൻ ഉപയോഗിക്കുന്നു. 
## ചിത്രശാല

Memorial Chapel Cercis canadensis redbud.JPG|Memorial Chapel (University of Maryland) with *[[Cercis canadensis]]*
Tydings Chionanthus virginicus fringe tree.JPG|Tydings Building with *[[Chionanthus virginicus]]*
Shoemaker Building Cotinus coggygria smoke bush.JPG|Shoemaker building with *[[Cotinus coggygria]]* and *[[Cedrus deodara]]*
Chapel Quercus alba white oak.JPG|Memorial Chapel (University of Maryland) with *[[Quercus alba]]*
McKeldin Mall Aesculus pavia red buckeye 2.JPG|McKeldin Mall with *[[Aesculus pavia]]*


## അവലംബം

വർഗ്ഗം:തോട്ടങ്ങൾ
ആനറ്റ് ബെനിംഗ്

**ആനറ്റ് ബെനിംഗ്** (ജനനം: മെയ് 29, 1958) ഒരു അമേരിക്കൻ അഭിനേത്രിയാണ്. 1980 ൽ കൊളറാഡോ ഷേക്സ്പീയർ ഫെസ്റ്റിവൽ കമ്പനിയുടെ നാടകവേദിയിലൂടെ അവർ തൻറെ അഭിനയജീവിതത്തിനു തുടക്കം കുറിക്കുകയും 1984 ൽ അമേരിക്കൻ കൺസർവേറ്ററി തീയേറ്ററിൽ ലേഡി മാക്ബത്തിന്റെ വേഷം അവതരിപ്പിക്കുകയും ചെയ്തു. കോസ്റ്റൽ ഡിസ്റ്റർബൻസസ് എന്ന നാടകത്തിലൂടെ ബ്രാഡ്വേ നാടകവേദിയിൽ അരങ്ങേറ്റം നടത്തുകയും 1987 ലെ മികച്ച ഫീച്ചർ നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെടുകയും ചെയ്തു. ദി ഗ്രിഫ്‍റ്റേർസ് (1990), അമേരിക്കൻ ബ്യൂട്ടി (1999), ബീയിംഗ് ജൂലിയ (2004), ദി കിഡ്സ് ആർ ആൾ റൈറ്റ് (2010) എന്നീ ചിത്രങ്ങളിലെ അഭിനയത്തിലൂടെ അവർ നാലു തവണ അക്കാഡമി അവാർഡിനു നാമനിർദ്ദേശം ചെയ്യപ്പെട്ടിരുന്നു.

## അവലംബം

വർഗ്ഗം:1958-ൽ ജനിച്ചവർ
വർഗ്ഗം:മേയ് 29-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ നാടകനടിമാർ
ജെസിക്ക ചാസ്റ്റെയ്ൻ

**ജെസിക്ക ചാസ്റ്റെയ്ൻ** (ജനനം: മാർച്ച് 24, 1977) ഒരു അമേരിക്കൻ നടിയും നിർമ്മാതാവുമാണ്. ഫെമിനിസ്റ്റ് ആശയങ്ങളുള്ള സിനിമകളിൽ ഇച്ഛാശക്തിയുള്ള വനിതാ വേഷങ്ങൾ അവതരിപ്പിച്ചതിലൂടെയാണ്  അവർ കൂടുതലായി അറിയപ്പെടുന്നത്. ചാസ്റ്റെയ്നു ലഭിച്ച ഉന്നത ബഹുമതികളിൽ ഒരു ഗോൾഡൻ ഗ്ലോബ് അവാർഡും രണ്ട് അക്കാദമി അവാർഡ് നാമനിർദ്ദേശങ്ങളും ഉൾപ്പെടുന്നു. ടൈം മാഗസിൻ 2012-ൽ ലോകത്തെ ഏറ്റവും സ്വാധീനിച്ച 100 വ്യക്തികളിൽ ഒരാളായി അവരെ തെരഞ്ഞെടുത്തിരുന്നു.

കാലിഫോർണിയയിലെ സക്രാമെന്റോയിൽ ജനിച്ചു വളർന്ന ചാസ്റ്റെയ്ൻ ഇളം പ്രായത്തിൽത്തന്നെ തന്നെ അഭിനയിച്ചതിൽ താല്പര്യം പ്രകടിപ്പിച്ചിരുന്നു. 1998 ൽ, ഷേക്സ്പിയറുടെ ജൂലിയറ്റ് എന്ന കഥാപാത്രമായി അവർ പ്രൊഫഷണൽ നാടക രംഗപ്രവേശം നടത്തി.

## ജീവിതരേഖ
കാലിഫോർണിയയിലെ സാക്രമെന്റോയിൽ 1977 മാർച്ച് 24 ന് ജെറി റെനി ഹസ്റ്റിയുടേയും (മുമ്പ്, ചാസ്റ്റെയ്ൻ), റോക്ക് സംഗീതജ്ഞൻ മിഖായേൽ മൊണസ്റ്റെറിയോയുടേയും പത്രിയായാണ് അവർ ജനിച്ചത്. 

## അവലംബം


വർഗ്ഗം:1977-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:ജീവിച്ചിരിക്കുന്നവർ
മാപ്പു സാക്ഷി

കുറ്റക്കാർക്ക് സർക്കാറിൽ നിന്ന് ലഭിക്കുന്ന ഒന്ന്. അതിലൂടെ അയാൾ സാക്ഷിയായി മറ്റ് കുറ്റവാളികളുടെ കുറ്റം തെളിയിക്കുന്നതിൽ സർക്കാരിനെ സഹായിക്കുന്നു.
സർക്കാരിന് സാക്ഷിയായതിലൂടെ അവന്റെ ശിക്ഷയിൽ ഇളവ് ലഭിക്കുന്നു.
അയാളെ കോടതി വെറുതെ വിടന്നു.
പി. മീരാക്കുട്ടി

സാഹിത്യനിരൂപകനും ചരിത്ര ഗവേഷകനും അധ്യാപകനുമായിരുന്നു പ്രൊഫ.പി.മീരാക്കുട്ടി (28 ഫെബ്രുവരി 1930 - 24 ഓഗസ്റ്റ് 2017). വിമർശനം, ചരിത്രം, വ്യാകരണം, ജീവചരിത്രം എന്നീ മേഖലകളിലായി 25 ലധികം ഗ്രന്ഥങ്ങൾ രചിച്ചിട്ടുണ്ട്. കേരള സാഹിത്യ അക്കാദമി അംഗമായിരുന്നു. 
## ജീവിതരേഖ
കോതമംഗലത്തു മരോട്ടിക്കൽ പരീത് മമ്മിയുടെയും കയ്യുമ്മയുടെയും മകനായി ജനിച്ചു.  ദീർഘകാലം കൊല്ലം ടി.കെ.എം ആർട്സ് കോളേജിൽ അധ്യാപകനായിരുന്നു. ശ്രീശങ്കരാചാര്യ സംസ്കൃത സർവ്വകലാശാലയുടെ തുടക്കം മുതൽ അവിടെ അദ്ധ്യാപകനായിരുന്നു. കേരള സാഹിത്യ അക്കാഡമി നിർവ്വാഹക സമിതി അംഗം, പുരോഗമന കലാസാഹിത്യസംഘം കൊല്ലം ജില്ലാ പ്രസിഡന്റ് തുടങ്ങി നിരവധി സ്ഥാനങ്ങൾ വഹിച്ചിട്ടുണ്ട്. 1980 കളിൽ ദീർഘകാലം മലയാള മനോരമ വാരാന്തപ്പതിപ്പിൽ പുസ്തക നിരൂപണ പംക്തി കൈകാര്യം ചെയ്തിരുന്നു.
ശബരിമല അയ്യപ്പനെക്കുറിച്ചും ഓണത്തെക്കുറിച്ചുമുളള അദ്ദേഹത്തിന്റെ നിലപാടുകൾ വിവാദമുയർത്തി. കവി ഇടപ്പള്ളിയുടെ മരണം ആത്മഹത്യയല്ലെന്നു അന്വേഷണങ്ങളുടെ അടിസ്ഥാനത്തിൽ അദ്ദേഹം സമർത്ഥിച്ചു.
## കൃതികൾ
* ആശാൻ കവിത : കവിയുടെ ആത്മകഥ
* ആശാൻ, കേരള കാളിദാസൻ     
* ആശാൻ കവിത രോധവും പ്രതിരോധവും    
* ആശാൻ തൊട്ട് ഇടശ്ശേരി വരെ     
* ലീല (ലഘു പഠനം)    
* ചണ്ഡാലഭിക്ഷുകി (ലഘു പഠനം)     
* വിലാസിനിയുടെ ആഖ്യാനകല    
* വിലാസിനിയുടെ നോവലുകൾ : ആത്മകഥയുടെ പാഠഭേദങ്ങൾ
* അപ്പൻ പവിതയുടെ തിരുമധുരപ്രസാദം     
* തച്ചേത്തു കവിതയുടെ പൂപ്പൊലി     
* മണപ്പാടൻ കവിതയുടെഹരിതകലാവണ്യപൂരം     
* മുഖത്തലയുടെ ഖണ്ഡകാവ്യങ്ങൾ     
* ഇടശ്ശേരി : നവഭാവുകത്തിന്റെ കവി
* ബഷീർ : കാലത്തിന്റെ കനൽ
* അത്യന്താധുനിക നിരൂപണം
* ഇസങ്ങൾ സാഹിത്യത്തിൽ     
* അമൃതലേഖ     
* അകലെക്കാഴ്ചകൾ    
* ബഷീറിന്റെ പൂവമ്പഴം     
* അകലക്കാഴ്ചകൾ
* ആങ്കുരങ്ങൾ ഇതളുകൾ
* കേരളപാണിനീയം ചില അനുബന്ധ ചിന്തകൾ  
* ശബരിമല ശ്രീ അയ്യപ്പനും കുഞ്ചനും
* കലാപബോധത്തിന്റെ കനികൾ
* നോവൽ പോലെ ഒരു ആത്മകഥ (രണ്ട് ഭാഗം)
* എ. തങ്ങൾ കുഞ്ഞ് മുസലിയാർ
* ജലാലുദ്ദീൻറൂമി കഥകൾ
* പൂമൊട്ടുകൾ
* രാമായ​ണ ചമ്പു സുന്ദരകാണ്ഡം(സംസ്കൃത വിവർത്തനം)
## പുരസ്കാരങ്ങൾ
* വള്ളത്തോൾ പുരസ്കാരം
* ആശാൻ ശതാബ്ദി പുരസ്കാരം
* എസ്.ബി.ടി. സാഹിത്യ പുരസ്കാരം
* കേസരി പുരസ്കാരം
* സി.എച്ച്. മുഹമ്മദ്കോയ അവാർഡ്
* ഹോദരൻ അയ്യപ്പൻ അവാർഡ്
* ആത്മായനങ്ങളുടെ ഖസാക്ക് അവാർഡ്
## അവലംബം

## പുറം കണ്ണികൾ
* http://shodhganga.inflibnet.ac.in/bitstream/10603/97562/11/11_bibilography.pdf
* http://www.keralasahityaakademi.org/pdf/22-04-17/ANUSOCHANAM-26.08.2017.pdf
* http://shodhganga.inflibnet.ac.in/bitstream/10603/149408/15/15_bibliography.pdf
* http://shodhganga.inflibnet.ac.in/bitstream/10603/24289/13/13_bibliography.pdf.pdf
* http://shodhganga.inflibnet.ac.in/bitstream/10603/7619/10/10_chapter%206.pdf
* http://shodhganga.inflibnet.ac.in/bitstream/10603/25997/15/15_bibliography.pdf
* http://shodhganga.inflibnet.ac.in/bitstream/10603/27103/13/13_chapter%207.pdf

വർഗ്ഗം:മലയാളസാഹിത്യനിരൂപകർ
വർഗ്ഗം:ചരിത്രഗവേഷകർ
വർഗ്ഗം:1930-ൽ ജനിച്ചവർ
വർഗ്ഗം:ഫെബ്രുവരി 28-ന് ജനിച്ചവർ
വർഗ്ഗം:ഓഗസ്റ്റ് 24-ന് മരിച്ചവർ
വർഗ്ഗം:2017-ൽ മരിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
ഉഷനന്ദിനി

**ഉഷാനന്ദിനി** ദക്ഷിണേന്ത്യൻ സിനിമകളിലെ ഒരു അഭിനേത്രിയാണ്. 1970 കളിൽ മലയാളത്തിലെ ഒരു പ്രമുഖ നടിയായിരുന്ന അവർ തമിഴ് ചിത്രങ്ങളിലും അഭിനയിച്ചിരുന്നു.

## ജീവിതരേഖ
1949 ൽ കെ. ജി. രാമൻപിള്ളയും സരസ്വതിയമ്മയുടേയും മകളായി തിരുവനന്തപുരത്തെ കലേശ്വരത്ത് ജനിച്ചു. ബിരുദം നേടിയതിനുശേഷം 1967 ൽ അവൾ എന്ന ആദ്യ മലയാളചിത്രത്തിലഭിനയിക്കുകയും ചിത്രം വൻവിജയമായിത്തീരുകയും ചെയ്തു. ശിവാജി ഗണേശനോടൊപ്പം നായികയായി രാജാപാർട്ട് രംഗദുരൈ, ഗൌരവും തുടങ്ങിയ ഏതാനും തമിഴ് ചിത്രങ്ങളിൽ അഭിനയിച്ചിട്ടുണ്ട്. നാഗരമേ നന്ദി, ഓളവും തീരവും, ആ ചിത്രശലഭം പറന്നോട്ടെ എന്നിവ ഉഷാകുമാരി പ്രധാന കഥാപാത്രത്തെ അവതരിപ്പിച്ച ഏതാനും ചിത്രങ്ങൾ. പ്രമുഖ വ്യവസായിയാരുന്ന ഡോ. എസ്. മാരിയപ്പനെ വിവാഹം ചെയ്ത അവർക്ക് പ്രീതി, സജ്നി, കീർത്തന മാരിയപ്പൻ എന്നീ മൂന്ന് പെൺമക്കളും ദിയ തനുശ്രീ, താരാദേവി എന്നീ രണ്ട് പേരക്കുട്ടികളുണ്ട്.

## അഭിനയിച്ച ചിത്രങ്ങൾ (ഭാഗികം)

### മലയാളം

*ജീസസ് (1980)
*യക്ഷഗാനം (1976)
* ക്രിമിനൽസ് (1975)
* സത്യത്തിൻറെ നിഴലിൽ  (1975)
* പട്ടാഭിക്ഷേകം (1974)
* ചെക്ക്പോസ്റ്റ് (1974)
* അശ്വതി (1974)
* പോലീസ് അറിയരുത് (1973)
* പെരിയാർ (1973)
* കാമുകി (1971)
* മകനേ നിനക്കുവേണ്ടി (1971)....മേരി
* ജലകന്യക (1971)
* ആ ചിത്രശലഭം പറന്നോട്ടെ (1970)
* ഓളവും തീരവും (1970)
* പാടുന്ന പുഴ (1968)
* അവൾ (1967)
* നഗരമേ നന്ദി] (1967)

### തമിഴ്

* *മാലതി* (1970)
* *വീട്ടക്കൊരു പിള്ളൈ* (1971)
* *മുഹമ്മദ് ബിൻ തുഗ്ലക്ക്* (1971)
* *ശക്തി ലീലൈ* (1972)
* *ഗൌരവം* (1973)
* *രാജാപാർട്ട് രംഗദുരൈ* (1973)
* *പൊൻവണ്ട്* (1973)
* *പൊന്നൂഞ്ഞാൽ* (1973)
* *അത്തായ മാമിയ* (1974)
* *Thaai Veetu Seedhanam* (1975)
* *മനിതനും ദൈവങ്കളും]* (1975)
* *എന്നൈ പോൽ ഒരുവൻ]* (1978)
* *ജീസസ്* (1980)

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വിദ്യ ഉണ്ണി

**വിദ്യാ ഉണ്ണി** മലയാള ചലച്ചിത്രങ്ങളിൽ പ്രത്യക്ഷപ്പെടുന്ന ഒരു നടിയാണ്. ഡോ. ലൗ (2011) എന്ന മലയാള ചിത്രത്തിലൂടെയാണ് അവർ ചലച്ചിത്ര രംഗത്തു പ്രവേശിക്കുന്നത്. ഒരു കഴിവുള്ള നർത്തകിയായ അവർ വിവിധ വേദികളിൽ വ്യത്യസ്തങ്ങളായ നൃത്ത പരിപാടികളിൽ പങ്കെടുക്കാറുണ്ട്. ടെലിവിഷനിലെ നിരവധി അവാർഡ് പരിപാടികൾക്ക് സഹ ആതിഥേയത്വം വഹിച്ചിട്ടുള്ള വിദ്യ ഇപ്പോൾ ഏഷ്യാനെറ്റ് പ്ലസ് ചാനലിലെ പാചകം അടിസ്ഥാനമാക്കിയുള്ള പരിപാടിയായ സൂപ്പർ ഷെഫിലെ ആങ്കറാണ്.

## സ്വകാര്യജീവിതം
മലയാള സിനിമയിലെ അഭിനേത്രിയായിരുന്ന ദിവ്യാ ഉണ്ണിയുടെ ഇളയ സഹോദരിയാണ് വിദ്യാ ഉണ്ണി. കൊല്ലം അമൃത സ്കൂൾ ഓഫ് എൻജിനീയറിംഗിൽ നിന്ന് ഇലക്ട്രോണിക്സ് ആന്റ് കമ്മ്യൂണിക്കേഷനിൽ വിഭാഗത്തിൽ എൻജിനിയറിങ് ബിരുദം നേടുകയും കൊച്ചിയിലുള്ള യുഎസ് അധിഷ്ഠിത സോഫ്റ്റ്‍വെയർ കമ്പനിയായ കോഗ്നിസൻറിൽ ഒരു സോഫ്റ്റ് വെയർ എഞ്ചിനിയറായി അവർ ജോലി ചെയ്തിരുന്നു. ഇപ്പോൾ അവരുടെ ജോലിയുടെ ഭാഗമായി ഹോങ്കോങ് മാറിയിരിക്കുന്നു. എൻജിനീയറിങ്ങ് വിദ്യാർത്ഥിനിയായിരിക്കെയാണ്, 2011 ൽ കുഞ്ചാക്കോ ബോബനും ഭാവനയും കേന്ദ്ര കഥാപാത്രങ്ങളായി അഭിനയിച്ച ‘ഡോക്ടർ ലവ്’ എന്ന ചിത്രത്തിലൂടെ അവർ സിനിമാ രംഗത്തേയ്ക്കു കാലെടുത്തുവച്ചത്. 3G തേർഡ് ജനറേഷൻ എന്ന മറ്റൊരു ചിത്രത്തിലും ചില ടെലിവിഷൻ പരിപാടികളുടെ അവതാരകയായും ഇടക്കാലത്തു പ്രവർത്തിച്ചിരുന്നു. ആദ്യ ചിത്രത്തിലൂടെത്തന്നെ മികച്ച പുതുമുഖ നടിക്കുള്ള ഒരു അവാർഡ് കരസ്ഥമാക്കിയെങ്കിലും  സിനിമയിൽനിന്നു കുറച്ചുകാലം വിട്ടു നിന്ന അവർ സഹോദരി ദിവ്യാ ഉണ്ണിയോടൊപ്പം നൃത്തവേദികളിൽ സജീവ സാന്നിദ്ധ്യമായിരുന്നു. നല്ല വേഷങ്ങൾ ലഭിക്കുകയാണെങ്കിൽ മലയാളത്തിൽ തുടർന്നും അഭിനയിക്കുമെന്ന് ഒരു അഭിമുഖത്തിൽ അവർ പറഞ്ഞിരുന്നു.

2019 ജനുവരിയിൽ ചെന്നൈ സ്വദേശിയായ സഞ്ജയ് വെങ്കിടേശ്വരനുമായി വിദ്യയുടെ വിവാഹം നടന്നിരുന്നു. സിംഗപ്പൂരിലെ ടാറ്റാ കമ്മ്യൂണിക്കേഷനിൽ ഉദ്യോഗസ്ഥനാണ് ഭർത്താവ് സഞ്ജയ് വെങ്കിടേശ്വരൻ. കൊച്ചിയിൽവച്ചു നടന്ന വിവാഹ ചടങ്ങുകളിൽ മലയാള സിനിമാ താരങ്ങളായ വിനീത്, ജോമോൾ, ജലജ എന്നിവർ പങ്കെടുത്തിരുന്നു. 

## അഭിനയരംഗം

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:1990-ൽ ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
പീയറിനി

പിയറിഡേ കുടുംബത്തിലെ ചിത്രശലഭങ്ങളുടെ ഒരു ഗോത്രമാണ് **പീയറിനി.** 
## ജെനെറ
Listed alphabetically:
**[[Aoa (genus)|Aoa]]* de Nicéville, 1898
**[[Aporia (genus)|Aporia]]* Hübner, [1819] – blackveins
**[[Appias (genus)|Appias]]* Hübner, [1819] – puffins and albatrosses
**[[Archonias]]* Hübner, 1825
**[[Ascia]]* Scopoli, 1777
**[[Baltia (genus)|Baltia]]* Moore, 1878
**[[Belenois]]* Hübner, [1819] – caper whites
**[[Catasticta]]* Butler, 1870
**[[Cepora]]* Billberg, 1820 – gulls
**[[Charonias]]* Röber, [1908]
**[[Delias]]* Hübner, [1819] – Jezebels
**[[Dixeia]]* Talbot, 1932
**[[Elodina]]* C. & R. Felder, [1865]
**[[Eucheira]]* Westwood, 1834
**[[Ganyra]]* Billberg, 1820
**[[Glennia]]* Klots, 1933
**[[Glutophrissa]]* Butler, 1887
**[[Hypsochila]]* Ureta, 1955
**[[Infraphulia]]* Field, 1958
**[[Itaballia]]* Kaye, 1904
**[[Ixias]]* Hübner, [1819] – Indian orange tips
**[[Leodonta]]* Butler, 1870
**[[Leptophobia]]* Butler, 1870
**[[Leuciacria]]* Rothschild & Jordan, 1905
**[[Mathania (genus)|Mathania]]* Oberthür, 1890
**[[Melete (genus)|Melete]]* Swainson, [1831]
**[[Mesapia]]* Gray, 1856
**[[Mylothris]]* Hübner, [1819] – dotted borders
**[[Neophasia]]* Behr, 1869
**[[Pereute]]* Herrich-Schäffer, 1867
**[[Perrhybris]]* Hübner, [1819]
**[[Phrissura]]* Butler, 1870
**[[Phulia (genus)|Phulia]]* Herrich-Schäffer, 1867
**[[Piercolias]]* Grote, 1903
**[[Pieriballia]]* Klots, 1933
**[[Pieris (butterfly)|Pieris]]* Schrank, 1801 – whites
**[[Pierphulia]]* Field, 1958
**[[Pinacopteryx]]* Wallengren, 1857
**[[Pontia]]* Fabricius, 1807
**[[Prioneris]]* Wallace, 1867 – sawtooths
**[[Pseudomylothris]]* Neustetter, 1929
**[[Reliquia]]* Ackery, 1975
**[[Saletara]]* Distant, 1885
**[[Sinopieris]]* Huang, 1995
**[[Tatochila]]* Butler, 1870
**[[Theochila]]* Field, 1958

## അവലംബം

വർഗ്ഗം:പീത-ശ്വേത ചിത്രശലഭങ്ങൾ
തോട്ടിയ

അരിസ്റ്റോലോക്കേസീ കുടുംബത്തിലെ ഒരു ജനുസാണ് ***തോട്ടിയ (Thottea)***.

## സ്വീകൃതമായ സ്പീഷിസുകൾ
**[[Thottea grandiflora]]* Rottb.
**[[Thottea hainanensis]]* (Merr. & Chun) Ding Hou
**[[Thottea siliquosa]]* (Lam.) Ding Hou

## അവലംബം

## പുറത്തേക്കുള്ള കണ്ണികൾ
* [ കൂടുതൽ വിവരവും കാണുന്ന ഇടങ്ങളും]

* 
* 

വർഗ്ഗം:സസ്യജനുസുകൾ
വിന്ദുജ മേനോൻ

**വിന്ദുജ മേനോൻ** മലയാളചലച്ചിത്ര മേഖലയിലെ ഒരു നടിയായിരുന്നു. 1994ൽ പുറത്തിറങ്ങിയ പവിത്രം എന്ന ചിത്രത്തിൽ മോഹൻലാലിൻറെ സഹോദരിയുടെ വേഷം അവതരിപ്പിച്ചതോടെയാണ് അവർ കൂടുതലായി പ്രേക്ഷക ശ്രദ്ധ നേടിയത്. അമ്മയിൽനിന്നു ക്ലാസ്സിക്കൽ നൃത്ത പരിശീലനം ലഭിച്ച അവർ ഒരു നൃത്ത അധ്യാപികയുംകൂടിയാണ്.

## ആദ്യകാലം
1985 ൽ പുറത്തിറങ്ങിയ ഒന്നാനാം കുന്നിൽ ഓരടിക്കുന്നിൽ എന്ന സിനിമയിൽ ഒരു ബാലതാരമായാണ് വിന്ദുജ ചലച്ചിത്രലോകത്തേയ്ക്കു പ്രവേശിക്കുന്നത്. 1991 ൽ കേരള സ്കൂൾ കലോൽസവത്തിലെ കലാതിലകമായിരുന്ന അവർ ഈ ബഹുമതി ലഭിച്ച തിരുവനന്തപുരത്തുനിന്നുള്ള ആദ്യത്തെ കലാകാരിയായിരുന്നു. കരമനയിലെ എൻ.എസ്.എസ്. വനിതാ കോളജിൽ വിദ്യാഭ്യാസം ചെയ്ത വിന്ദുജ തിരുവനന്തപുരത്തെ വനിതാ കോളജിൽനിന്ന് ബിരുദാനന്തര ബിരുദം കരസ്ഥമാക്കി. മധുരൈ കാമരാജ് യൂണിവേഴ്സിറ്റിയിൽനിന്നു അവർക്കു ഡോക്ടറേറ്റ് ലഭിച്ചിട്ടുണ്ട്.

## സ്വകാര്യ ജീവിതം
വിന്ദുജയുടെ പിതാവ് കെ.പി. വിശ്വനാഥമേനോൻ ഒരു സർക്കാർ ഉദ്യോഗസ്ഥയായിരുന്നു. മാതാവ് കലാമണ്ഡലം വിമലാ മേനോൻ കേൾവികേട്ട നൃത്ത സ്ഥാപനമായ കേരള നാട്യ അക്കാദമിയുടെ സ്ഥാപകയാണ്. വിനോദ് കുമാർ എന്ന പേരിൽ അവർക്ക് ഒരു സഹോദരനുമുണ്ട്. ഭർത്താവ് രാജേഷ് കുമാറും മകൾ നേഹയുമൊത്ത് മലേഷ്യയിലാണ് അവർ സ്ഥിരതാമസമാക്കിയിരിക്കുന്നത്. കേരള നാട്യ അക്കാദമിയുടെ കീഴിൽ ഡാൻസ് അദ്ധ്യാപികയായ അവർ വല്ലപ്പോഴുമൊക്കെ സീരിയലുകളിൽ മുഖം കാണിക്കാറുണ്ട്. കൈരളി ടി വിയിലെ റിയാലിറ്റി ഷോ “ഡാൻസ് പാർട്ടി”യുടെ ജഡ്ജിയായിരുന്നു.

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ജീവിച്ചിരിക്കുന്നവർ
ഗ്ലാൻഡുലാരിയ പുൽചെല്ല

തെക്കേ അമേരിക്കൻ **മോക്ക് വെർവെയ്ൻ** എന്നറിയപ്പെടുന്ന വെർബനേസി കുടുംബത്തിലെ ഒരു സപുഷ്പിസസ്യമാണ് **ഗ്ലാൻഡുലാരിയ പുൽചെല്ല.** ഇത് ബ്രസീൽ, അർജന്റീന, ഉറുഗ്വേ എന്നിവിടങ്ങളിൽ നിന്നുള്ളതാണ്, കൂടാതെ പരദേശി സ്പീഷീസുകളായും വഴിയോരങ്ങളിലെ കളയായും ഇത് കാണപ്പെടുന്നു. ഏകവർഷിയായോ ബഹുവർഷ കുറ്റിച്ചെടിയായോ ഇവ കാണപ്പെടുന്നുണ്ട്.
## പുറം കണ്ണികൾ
*Jepson Manual Treatment
*Photo gallery

വർഗ്ഗം:വെർബനേസി
വർഗ്ഗം:കേരളത്തിലെ സസ്യജാലം
ജോസ്ഫീൻ ഫോഡോർ

**ജോസ്ഫീൻ  ഫോഡോർ** (1789 ഒക്ടോബർ 13-1793 - 10 ഓഗസ്റ്റ് 1870), ജോസ്ഫീൻ ഫോഡോർ-മെയിൻവില്ലെ എന്ന പേരിൽ അറിയപ്പെടുന്ന പത്തൊമ്പതാം നൂറ്റാണ്ടിലെ ഒരു ഫ്രഞ്ച് സംഗീതകലാകാരി (soprano) ആയിരുന്നു.
## ജീവചരിത്രം
1789 അല്ലെങ്കിൽ 1793-ൽ ജെനെവീവ് ജോസ്ഫീൻ ഫോഡോർ ഒരു സംഗീതജ്ഞനും വയലിനിസ്റ്റും ആയ ജോസെഫസ് ആൻഡ്രിയാസ് ഫോഡോറിൻറെയും (1751-1828) ലൂയിസ് എഡ്മ മാർമെറ്റിൻറെയും മകളായി പാരീസിലാണ് ജനിച്ചത്.ജോസ്ഫീന് ഏതാനും മാസങ്ങൾ മാത്രം പ്രായമായപ്പോൾ മാതാപിതാക്കൾ ഫ്രഞ്ചു വിപ്ലവത്തിന്റെ ഫലമായി കുടിയേറ്റക്കാരായി ഫ്രാൻസ് ഉപേക്ഷിച്ച് റഷ്യയിലേക്ക് പോയി. അവർ സെന്റ് പീറ്റേഴ്സ്ബർഗിൽ വളർന്നു. അവിടെ അവരുടെ പിതാവ്, ചക്രവർത്തിയുടെ കുട്ടികളുടെ അദ്ധ്യാപകനായിരുന്നു. കിന്നരവും പിയാനോയും വായിക്കാൻ അവരെ പഠിപ്പിച്ചു.

1810-ൽ, സെന്റ് പീറ്റേഴ്സ്ബർഗിലെ ഇമ്പീരിയൽ ഓപ്പറയിലെ ഫിയോറവന്തിയുടേ Le cantatrici villane ഓപ്പറയിൽ അരങ്ങേറ്റം നടത്തി.  റഷ്യൻ, ഫ്രഞ്ച് എന്നീ ഭാഷകളിൽ സംഗീതം അവതരിപ്പിക്കുകയും ചെയ്തു.

1812-ൽ, സെന്റ് പീറ്റേഴ്സ്ബർഗിലെ ഫ്രഞ്ച് നാടക അഭിനേതാവായിരുന്ന ജീൻ-ബാപ്റ്റിസ്റ്റ് തരുഡ്-മെയിൻവില്ലെയെ വിവാഹം കഴിച്ചു.താമസിയാതെ ഈ ദമ്പതികൾ സെന്റ് പീറ്റേർസ്ബർഗിൽ നിന്ന് മാറി. റഷ്യയുടെ ഫ്രഞ്ചു അധിനിവേശകാലത്ത് ഫിൻലാൻഡിലൂടെ ഫ്രാൻസ് വഴി ആക്രമണം നടന്നിരുന്നു.

പാരീസിലെ ഒപ്പെറ കോമിക്കിൽ കുറച്ചുനാളത്തെ പ്രവർത്തനത്തിനുശേഷം  അവർ കോമഡി-ഇറ്റലിയനിൽ ചേരുകയും  1814 നവംബർ 16 ന് ഗ്രിസെൽഡയിൽ അവർ അരങ്ങേറ്റവും നടത്തി.1819-ൽ കോമഡി-ഇറ്റലിയനിലേക്ക് മടങ്ങുന്നതിനു മുൻപ് ലണ്ടണിലും വെനീസിലും അവതരണം നടത്തിയിരുന്നു.

1870 ഓഗസ്റ്റ് 10-ന് സെയിന്റ് ജെനിസ് ലാവലിൽ, മരുമകളുടെ കൺട്രിസൈഡ് ഹൗസിൽ വച്ച് അവർ മരിച്ചു.

## ബിബ്ലിയോഗ്രാഫി
* *Annuaire administratif, biographique, statistique, industriel et commercial de la ville de Passy*, 1858, Read online
* Camille Dreyfus, *La Grande encyclopédie, inventaire raisonné des sciences, des lettres et des arts*, volume 22, Read online.
* François Joseph Fétis, *Biographie universelle des musiciens, et bibliographie générale de la musique*, 1883, Read online
* Charles Unger, *Joséphine Mainvielle-Fodor, Précis historique*, Vienna, 1823

## അവലംബം

## പുറം കണ്ണികൾ
* Fodor Joséphine, 1789–1870
* Fodor-Mainvielle, Josephine (Grande Musica)

വർഗ്ഗം:1870-ൽ മരിച്ചവർ
വർഗ്ഗം:പാരീസിൽ നിന്നുള്ള ഗായകർ
വർഗ്ഗം:ഫ്രഞ്ച് ഗായകർ
വർഗ്ഗം:ഒക്ടോബർ 13-ന് ജനിച്ചവർ
വർഗ്ഗം:ഓഗസ്റ്റ് 10-ന് മരിച്ചവർ
ആതിര പട്ടേൽ

മലയാളസിനിമയിലെ ഒരു നടിയാണ് **ആതിര പട്ടേൽ**. പ്രധാനമായും മലയാള സിനിമയിലൂടെയാണ് ആതിര പാട്ടേൽ സിനിമാരംഗത്തേക്ക് പ്രവേശിക്കുന്നത്. 2016 ൽ സംസ്കൃത ചിത്രം ഇഷ്ട്ടി എന്ന ചിത്രത്തിൽ അഭിനയിച്ചു. അങ്കമാലി ഡയറിസിൽ വിൻസന്റ് പെപ്പേയുടെ സഹോദരിയുടെ വേഷത്തിൽ അഭിനയിച്ചതിലൂടെ ഏറെ പ്രശസ്തി നേടി. 

പേരിലെ പട്ടേൽ എന്ന് ലഭിക്കാൻ കാരണം പിതൃ സഹോദരൻ പാട്ടേലാർ എന്ന ഗ്രാമത്തിലെ ഒരു ഗ്രാമത്തലവനാണ്. 

## അഭിനയജീവിതം
ജോബി വർഗീസിന്റെ തിരക്കഥയും സംവിധാനവും നിർവഹിച്ച വജാ ദേ, എന്ന ഒരു ഹ്രസ്വചിത്രത്തിൽ തന്റെ ആദ്യ വേഷം ചെയ്തു. പിന്നീട് 2016 ൽ ഇഷ്ടി എന്ന സംസ്കൃത ചിത്രത്തിൽ അഭിനയിച്ചു. ഇതിൽ നെടുമുടി വേണുവിന്റെ മൂന്നാമത്തെ ഭാര്യയായി അഭിനയിച്ചിരുന്നു. 2017 ലെ അങ്കമാലി ഡയറീസ് എന്ന ചിത്രത്തിൽ മെർസി അഭിനയിച്ചു.2017 ൽ തന്നെ വില്ലയിലും ആഡിലും അഭിനയിച്ചു.

## സിനിമകൾ

## അവലംബം

## പുറം കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
ലേക്ക് ഓഫ് ദ വുഡ്സ്

**ലേക്ക് ഓഫ് ദ വുഡ്സ്** () കനേഡിയൻ പ്രവിശ്യകളായ ഒണ്ടാറിയോ, മണിറ്റോബ, അമേരിക്കൻ ഐക്യനാടുകളിലെ സംസ്ഥാനമായ മിന്നസോട്ട എന്നിവയുടെ ഭാഗങ്ങളിലായി വ്യാപിച്ചുകിടക്കുന്ന ഒരു തടാകമാണ്. അമേരിക്കയിലെ മറ്റു ഭാഗങ്ങളിൽ നിന്ന് മിന്നസോട്ടയുടെ ഒരു ചെറിയ കരപ്രദേശത്തെ ഇതു വിഭജിക്കുന്നു. 70 മൈലിലധികം (110 കിലോമീറ്റർ) നീളവും വീതിയുമുള്ള വുഡ്സ് തടാകത്തിൽ 14,552-ലധികം ദ്വീപുകളും 65,000 മൈൽ (105,000 കിലോമീറ്റർ) തീരപ്രദേശവുമുണ്ട്. റെയ്‌നി നദി, ഷോൾ തടാകം, കകാഗി തടാകം, മറ്റ് ചെറു നദികൾ എന്നിവയിൽനിന്നാണ് ഇതിന് ജലം ലഭിക്കുന്നത്. തടാകം വിന്നിപെഗ് നദിയിലേക്കും പിന്നീട് വിന്നിപ്പെഗ് തടാകത്തിലേക്കും ഒഴുകുന്നു. ഒടുവിൽ, അതിന്റെ ജലം നെൽസൺ നദിയിലൂടെ വടക്ക് ഹഡ്‌സൺ ഉൾക്കടലിലേക്ക് പതിക്കുന്നു.

അഞ്ച് മഹാ തടാകങ്ങൾക്ക് ശേഷം, അമേരിക്കൻ ഐക്യനാടുകളിൽ സ്ഥിതി ചെയ്യുന്ന (ഭാഗികമായെങ്കിലും) ആറാമത്തെ വലിയ ശുദ്ധജല തടാകം കൂടിയായ വുഡ്സ് തടാകം, വിസ്തീർണ്ണം അനുസരിച്ച് ലോകത്തിലെ 36-ാമത്തെ വലിയ തടാകവുമാണ്. ഇത് മിനസോട്ടയുടെ ഒരു ചെറിയ ഭൂപ്രദേശത്തെ ഐക്യനാടുകളുടെ മറ്റ് ഭാഗങ്ങളിൽ നിന്ന് വേർതിരിക്കുന്നു. വടക്കുപടിഞ്ഞാറൻ ആംഗിളിലേക്കും ആംഗിൾ ടൗൺഷിപ്പിലേയ്ക്കും മിനസോട്ടയുടെ ബാക്കി ഭാഗങ്ങളിൽ നിന്ന് എത്തിച്ചേരാൻ തടാകം മുറിച്ചുകടന്നോ കാനഡയിലൂടെ സഞ്ചരിച്ചോ മാത്രമേ സാധിക്കുകയുള്ളൂ. തുടർച്ചയായ അമേരിക്കൻ ഐക്യനാടുകളുടെ വടക്കേ യറ്റത്തുള്ള ഭാഗമാണ് നോർത്ത്‌വെസ്റ്റ് ആംഗിൾ എന്നറിയപ്പെടുന്നത്.

## അവലംബം

വർഗ്ഗം:അന്താരാഷ്ട്ര തടാകങ്ങൾ
വിളംബിത സംതൃപ്തി

പൊടുന്നനെ ലഭിക്കാവുന്ന ഒരു ഫലസിദ്ധി നേടാനുള്ള ത്വരയെ അതിജീവിച്ച് ഭാവിയിലെപ്പോഴോ വരാവുന്ന മെച്ചപ്പെട്ട ഒരു ഫലത്തിനു വേണ്ടി കാത്തിരിക്കാനുള്ള മാനസികമായ പാകതെയെയേയാണു **വിളംബിത സംതൃപ്തി** (*Delayed gratification*) എന്നു പറയുന്നത്. വിദ്യാഭ്യാസവും ജോലിസംബന്ധവുമായ വിജയങ്ങൾ, ശാരീരിക-മാനസികാരോഗ്യം എന്നിവയുമായൊക്കെ വിളംബിത സംതൃപ്തി സൂചിപ്പിച്ചുവരാറുണ്ടു്. ഇതു ഒരു വ്യക്തിയുടെ ക്ഷമ, പ്രേരണയെ അതിജീവിക്കൽ, ആത്മസംയമനം, ഇച്ഛാശക്തി എന്നിവയെ ഒക്കെ കുറിക്കുന്നു. ഭാവിയിൽ വരുന്ന വലിയ ഒന്നിനു വേണ്ടി ഇപ്പോഴുള്ള ചെറിയ സുഖങ്ങൾ ത്യജിക്കുന്നതാണു ഇതിന്റെ കാമ്പ്. സ്റ്റാൻഫോഡ് സർവകലാശാലയിലെ പ്രഫസറായിരുന്ന വാൾട്ടർ മിഷേലിന്റെ 'മാർഷ്‌മാലോ പരീക്ഷണ'വുമായി ബന്ധപ്പെട്ടിട്ടാണു ഇതിനു കൂടുതൽ പ്രചാരം ലഭിച്ചതു്.
## മാർഷ്‌മാലോ പരീക്ഷണം

വാൾട്ടർ മിഷേലും സുഹൃത്തുക്കളും ചില കുട്ടികളിലാണു പഠനമാരംഭിച്ചതു്. കിന്റർ ഗാർഡൻ പരുവത്തിലുള്ള കുട്ടികളുള്ള ഒരു ക്ലാസ് മുറിയിലെത്തി അവരോട് "നിങ്ങൾക്ക് ഇപ്പോൾ വേണമെങ്കിൽ ഒരു മാർഷ്‌മാലോ എടുക്കാം. പക്ഷേ 15 മിനിറ്റ് കാത്തിരുന്നാൽ രണ്ടെണ്ണം ലഭിക്കും" എന്നു പറയുകയുണ്ടായി. ചില കുട്ടികൾ അപ്പോൾ തന്നെ മാർഷ്‌മാലോ സ്വീകരിച്ചപ്പോൾ ചിലർ കൂടുതൽ നേരം പിടിച്ചു നിന്നും. ചുരുക്കം ചില കുട്ടികൾ മത്സരത്തിൽ വിജയിക്കുകയും രണ്ടു മാർഷ്‌മാലോ കൈക്കലാക്കുകയും ചെയ്തു. മിഷേൽ ഈ പരീക്ഷണം തുടർന്നു. മാർഷ്‌മാലോയ്ക്ക് വേണ്ടി കൂടുതൽ കാത്തിരിക്കാൻ തയ്യാറായവരാണു ജീവിതത്തിൽ തുടർന്നുള്ള പല പരീക്ഷണങ്ങൾക്കടക്കം വിജയിച്ചതെന്നു അവർ തെളിയിച്ചു. ചുരുക്കത്തിൽ മത്സരപരീക്ഷകളിലെ വിജയം പലപ്പോഴും അവരുടെ ജന്മനായുള്ള കഴിവുകളേക്കാൾ അച്ചടക്കവും മനോനിയന്ത്രണവുമുള്ള ജീവിതശൈലിയാണു തീരുമാനിക്കുന്നതെന്ന് മിഷേൽ പറഞ്ഞു വച്ചു.

വർഗ്ഗം:മനോനില
പ്രിയ രാമൻ

**പ്രിയ രാമൻ** ഒരു മലയാള സിനിമാ താരവും ചലച്ചിത്ര നിർമാതാവുമായിരുന്നു. മലയാളം, തമിഴ്, തെലുങ്ക് സിനിമകളിലും ഒരു കന്നഡ സിനിമയിലും അവർ വേഷമിടുകയും ഒപ്പം രണ്ട് ഭാഷകളിലേയും ടെലിവിഷൻ പരമ്പരകളിൽ അഭിനയിക്കുകയും ചെയ്തു. 1993 ൽ രജനികാന്ത് നിർമ്മിച്ച വള്ളി എന്ന ചിത്രത്തിൽ അഭിനയിച്ചുകൊണ്ട് അവർ ചലച്ചിത്രലോകത്തു പ്രവേശിച്ചു. 1993 ൽ പുറത്തിറങ്ങിയതും ഐ. വി. ശശി സംവിധാനം ചെയ്തതുമായ അർത്ഥനയായിരുന്നു അവർ മലയാളത്തിൽ അരങ്ങേറ്റം കുറിച്ച ചിത്രം.

## സിനിമകൾ

## ടെലിവിഷൻ

## അവലംബം

## പുറം കണ്ണികൾ
* 

വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
രേണു രാജ്

മൂന്നാർ സബ് കലക്റ്റർ എന്ന നിലക്ക് കയ്യേറ്റക്കാർക്കെതിരെ കർശനനിലപാട് എടുത്തതിന്റെ പേരിൽ ശ്രദ്ധേയയായ ഐ.എ.എസ് കാരിയാണ് **ഡോ. രേണുരാജ് ഐ. എ. എസ്**. ഐ.എ .എസ് രണ്ടാം റാങ്കോടെ പാസ്സായ രേണുരാജ്, കല -കായിക മേഖലകളിലും മികവ് തെളീച്ചിട്ടുണ്ട്.

## സ്വകാര്യജീവിതം
കെ എസ് ആർ ടി സി  ബസ് ജീവനക്കാരൻ (റിട്ടയേഡ് ഡി.റ്റി.ഒ) രാജകുമാരൻ നായരുടെയും വി എം ലതയുടെയും  മകളായി കോട്ടയം ജില്ലയിലെ ചങ്ങനാശ്ശേരിയിൽ മലകുന്നം ശ്രീശൈലത്തിൽ  ജനിച്ച രേണു വാഴപ്പിള്ളി സെൻറ് തെരേസാസ് ഹൈസ്കൂളിൽ നിന്നും പത്താം റാങ്കോടെ പത്താം തരം പരീക്ഷ പാസായി  കോട്ടയം മെഡിക്കൽ കോളജിൽ നിന്നാണ്  എം.ബി.ബി.എസ്. പാസായത്. തുടർന്ന് കല്ലുവാതുക്കൽ ഇ.എസ്.ഐ. ആശുപത്രിയിൽ പ്രവർത്തിച്ചു. അതിനിടയിൽ 27ആം വയസ്സിൽ ആദ്യ ചാൻസിൽ തന്നെ ഐ.എ.എസ് പരീക്ഷ രണ്ടാം റാങ്കോടെ പാസായി.  തൃശ്ശൂർ സബ് കളക്ടരായിട്ടായിരുന്നു ആദ്യ നിയമനം.  ഇവരുടെ സഹോദരിയും ഒരു ഡോക്ടറാണ്.

## മൂന്നാർ വിവാദം
മൂന്നാറിൽ സബ് കളക്റ്റർ ആയ രേണു മുതിരപ്പുഴയാറിന്റെ തീരത്ത് അനധികൃതമായി നിർമ്മിക്കുന്ന കെട്ടിടത്തിനു സ്റ്റോപ് മെമ്മോ കൊടുത്തു. നേരിട്ടെത്തി പരിശോധിക്കുന്നതിനിടയിൽ ദേവീകുളം എം.എൽ.എ. രാജേന്ദ്രൻ സ്ഥലത്തെത്തുകയും കളക്ടറോട് കയർക്കുകയും അവരെ അവഹേളിക്കുകയും ചെയ്തു. അദ്ദേഹം രേണുവിനെക്കുറിച്ച് നടത്തിയ മോശമായ പരാമർശങ്ങൾ സമൂഹത്തിന്റെ വിമർശനത്തിനു കാരണമായി. അതിന്റെ പേരിൽ അദ്ദേഹം പിന്നീട് ഖേദം പ്രകടിപ്പിച്ചിരുന്നു.

## അവലംബം


വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
ഇരുമ്പഴികൾ

വി.പി. സാരഥി കഥയെഴുതി, കൊച്ചിൻ ഹനീഫ തിരക്കഥയും സംഭാഷണവും രചിച്ച് എ.ബി. രാജ് സംവിധാനം ചെയ്ത 1981-ലെ ഒരു മലയാളചലച്ചിത്രമാണ് ***ഇരുമ്പഴികൾ.*** ആർ.എസ് ശ്രീനിവാസൻ നിർമ്മിച്ച ഈ ചിത്രത്തിൽ പ്രേം നസീർ, ജയഭാരതി, ജയൻ, കെ.പി. ഉമ്മർ, കൊച്ചിൻ ഹനീഫ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ആർ.കെ. ദാമോദരൻ എഴുതിയ ചിത്രത്തിലെ ഗാനങ്ങൾക്ക് എം.കെ. അർജ്ജുനൻ ഈണമിട്ടിരിക്കുന്നു. മികച്ച സാമ്പത്തികവിജയം നേടിയ ചിത്രമായിരുന്നു *ഇരുമ്പഴികൾ*.

## അഭിനേതാക്കൾ

## ഗാനങ്ങൾ
ഗാനങ്ങൾ :ആർ.കെ. ദാമോദരൻ
ഈണം :എം.കെ. അർജ്ജുനൻ

## അവലംബം

## പുറത്തേക്കുള്ള കണ്ണികൾ
* 
## യൂറ്റ്യൂബിൽ കാണൂക
ഇരുമ്പഴികൾ (1979)

വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദാമോദരൻ-അർജ്ജുനൻ ഗാനങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:ആർ. കെ ദാമോദരന്റെ ഗാനങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
പി.എസ്. ഗോവിന്ദപിള്ള

മലയാള പ്രസിദ്ധീകരണങ്ങളിലെ ആദ്യ കാർട്ടൂണിന്റെ രചയിതാവാണ് **പി.എസ്. ഗോവിന്ദപിള്ള**. 
## ജീവിതരേഖ
കൊല്ലം പരവൂർ സ്വദേശിയായിരുന്നു. കൊല്ലത്തുനിന്ന് പ്രസിദ്ധീകരിച്ച വിദൂഷകൻ മാസികയിലാണ് മലയാളത്തിലെ ആദ്യ കാർട്ടൂൺ **മഹാക്ഷാമദേവത** പ്രസിദ്ധീകരിച്ചതെന്ന് കാർട്ടൂണിസ്റ്റ് സുകുമാർ നടത്തിയ ഗവേഷണത്തിലാണ്  കണ്ടെത്തിയത്.  1919 ഒക്ടോബർ മാസം വിദൂഷകൻറെ അഞ്ചാം ലക്കത്തിലാണ് ആദ്യമായി മഹാക്ഷാമദേവത എന്നപേരിൽ ഒരു ഹാസ്യചിത്രം അച്ചടിച്ച് വരുന്നത്. മഹാക്ഷാമദേവത എന്ന ശീർഷകത്തിൽ അച്ചടിച്ച കാർട്ടൂൺ വരച്ചത് പത്രാധിപരായ പി.എസ്.നീലകണ്ഠപിള്ളയുടെ അമ്മയുടെ സഹോദരനും (അമ്മാവൻ) ചിത്രകാരനുമായ പി.എസ്.ഗോവിന്ദപ്പിള്ളയാണ്. കാർട്ടൂണിസ്റ്റിൻറെ പേരോ, ഒപ്പോ ആദ്യ കാർട്ടൂണിൽ ഇല്ലായിരുന്നു.
## മഹാക്ഷാമദേവത
ലഘുചിത്രം
ഒന്നാം ലോകമഹായുദ്ധകാലത്തായിരുന്നു പ്രസ്തുത കാർട്ടൂൺ പ്രസിദ്ധീകരിക്കപ്പെട്ടത്. നാട്ടിൽ കടുത്ത ഭക്ഷ്യക്ഷാമം അനുഭവപ്പെട്ടിരുന്ന സമയമായിരുന്നു. ക്ഷാമം ഒരു ഭീകരനായ അസുര രൂപംപൂണ്ട് ഇടത്തേ കൈയിൽ മനുഷ്യരെ തൻറെ കുന്തത്തിൽ കോർത്തിറക്കിയിരിക്കുന്നു. വലത്തേ കൈയിൽ ജീവനുവേണ്ടി
പിടയുന്ന അസ്ഥിപഞ്ജരനായ മറ്റൊരു മനുഷ്യൻ. കാൽച്ചുവട്ടിലും മനുഷ്യർ ചവിട്ടിമെതിക്കപ്പെടുന്നു. ഒരു ബ്രിട്ടീഷ് പട്ടാള ഉദ്യോഗസ്ഥൻ ഭീകരനായ അസുരരൂപത്തോട് എന്തോ നിർദ്ദേശിക്കുന്നുണ്ട്. ക്ഷാമകാലത്ത് പാവപ്പെട്ട ജനങ്ങൾക്ക് ആശ്വാസമായ മരച്ചീനി ചിത്രത്തിൽ വളരെ പ്രാധാന്യത്തോടെ വരച്ചിരിക്കുന്നു.
## അവലംബം


വർഗ്ഗം:കാർട്ടൂണിസ്റ്റുകൾ
ഹോപ് ഡയമണ്ട്

ലോകത്തിലെ ഏറ്റവും പ്രശസ്തമായ ആഭരണങ്ങളിൽ ഒന്നാണ് **ഹോപ് ഡയമണ്ട്**. ലോകത്തിൽ ഇന്നറിയപ്പെടുന്നതിൽ വച്ച് ഏറ്റവും വലിയ നീലവജ്രമാണിത്. 45.52 കാരറ്റ് തൂക്കമുള്ളതായി കണക്കാക്കിയിട്ടുള്ള ഈ വജ്രത്തിൻറെ നീലനിറത്തിനുകാരണം ബോറോൺ എന്ന മൂലകത്തിൻറെ സാന്നിധ്യമാണ്. 

1666-ൽ ഇന്ത്യയിലെത്തിയ ഫ്രഞ്ച് സഞ്ചാരിയും വ്യാപാരിയുമായ ഴാങ്–ബാപ്റ്റിസ്റ്റെ ടവെർനിയെയാണ് ഒരു പുരോഹിതനിൽ നിന്ന് ആദ്യം ഈ രത്നം വാങ്ങുന്നത്. അതിസുന്ദരമായ വയലറ്റ്’ എന്നായിരുന്നു അതിന്റെ നിറത്തെ ടവെർനിയെ വിശേഷിപ്പിച്ചത്. പിന്നീട് 1668 ൽ ഫ്രാൻസിലെ ലൂയി പതിനാലാമൻ രാജാവ് ഇതു ടവെർനിയെയിൽ നിന്ന് വാങ്ങി രത്നവിദഗ്ദ്ധരെക്കൊണ്ട് മിനുക്കിയെടുത്തു. എന്നാൽ 1792 ലെ കലാപകാലത്ത് ഇത് മോഷണം പോയി.

1949 ൽ ന്യൂയോർക്ക് രത്ന വ്യാപാരിയായ ഹാരി വിൻസ്റ്റൺ ഇത് വാങ്ങുകയും പിന്നീട് 1958 ൽ വാഷിങ്ടണിലെ നാഷണൽ മ്യൂസിയം ഓഫ് നാച്വറൽ ഹിസ്റ്ററിയിലേക്ക് രത്നം സംഭാവന ചെയ്യുകയും ചെയ്തു.

## അവലംബം

വർഗ്ഗം:വജ്രങ്ങൾ
വർഗ്ഗം:ചരിത്രത്തിലെ വിശിഷ്ടവസ്തുക്കൾ
മനിറ്റോബ

**മനിറ്റോബ** കാനഡയുടെ രേഖാംശകേന്ദ്രമായ ഒരു പ്രവിശ്യയാണ്.  മിക്കപ്പോഴും കാനഡയിലെ മൂന്ന് പ്രയറി പ്രവിശ്യകളിലൊന്നായി കണക്കാക്കപ്പെടുന്ന മാനിറ്റോബയിലെ (മറ്റു രണ്ടെണ്ണം;  അൽബെർട്ട, സസ്കത്ചെവാൻ എന്നിവ) ജനസംഖ്യ 1.3 ദശലക്ഷമായി കണക്കാക്കിയിരിക്കുന്നു. ഇത് കാനഡയിലെ അഞ്ചാമത്തെ ഏറ്റവും ജനസംഖ്യയുള്ള പ്രവിശ്യയാണ് . വിശാലവും വൈവിധ്യമാർന്നതുമായ ഭൂപ്രകൃതിയോടെ വടക്കൻ സമുദ്രതീരത്തുനിന്നു തുടങ്ങി അമേരിക്കൻ ഐക്യനാടുകളുടെ തെക്കൻ അതിർത്തിയിലേയ്ക്കുവരെയായി ഏകദേശം 649,950 ചതുരശ്ര കിലോമീറ്റർ (250,900 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്നതാണ് മനിറ്റോബ പ്രവിശ്യ. കിഴക്ക് ഭാഗത്ത് ഒണ്ടാറിയോ പ്രവിശ്യയും പടിഞ്ഞാറു ഭാഗത്ത് സസ്കാത്ചുവാൻ പ്രവിശ്യയും വടക്ക് നുനാവട്ട് പ്രദേശങ്ങളും വടക്കുപടിഞ്ഞാറൻ വശത്ത് വടക്കുപടിഞ്ഞാറൻ ഭൂപ്രദേശങ്ങളും തെക്കുഭാഗത്ത് അമേരിക്കൻ ഐക്യനാടുകളിലെ വടക്കൻ ഡക്കോട്ട, മിന്നസോട്ട എന്നീ സംസ്ഥാനങ്ങളുമാണ് ഈ പ്രവിശ്യയുടെ അതിരുകൾ.

## അവലംബം

വർഗ്ഗം:കാനഡയിലെ പ്രവിശ്യകൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
ഗ്രാഫ് പിങ്ക്

ഇതുവരെ കണ്ടെത്തിയതിൽ വച്ച് ഏറ്റവും മികച്ച വജ്രങ്ങളിൽ ഒന്നാണ് അമേരിക്കൻ സെലെബ്രിറ്റി ജ്വല്ലറായ ഹാരി വിൻസ്റ്റന്റെ ഉടമസ്ഥതയിലുള്ള 24.78 കാരറ്റ് പിങ്ക് ഡയമണ്ട് ആയ **ഗ്രാഫ് പിങ്ക്**. 2010 നവംബർ 16 ന് സ്വിറ്റ്സർലൻഡിലെ ജനീവയിൽ സോതേബിസ് നടത്തിയ ഒരു ലേലത്തിൽ വമ്പിച്ച ഒരു വജ്രം വിറ്റിരുന്നു. ലോകത്തിലെ ഏറ്റവും വിലപിടിപ്പുള്ള പത്ത് വജ്രങ്ങളുടെ പട്ടികയിൽ ഇത് സ്ഥാനം പിടിച്ചിരുന്നു. ഒരു മോതിരത്തിൽ ഉറപ്പിച്ച ഈ രത്നം 46 മില്ല്യൻ ഡോളറിനാണ് (29 മില്ല്യൻ ഡോളർ) വിറ്റത്. അക്കാലത്ത് ലേലത്തിൽ വിറ്റഴിക്കപ്പെട്ട ഏറ്റവും വിലയേറിയ ഏകരത്നം ആയിരുന്നു ഇത്..

## അവലംബം

## പുറം കണ്ണികൾ
*''Daily Mail'' article
*''Daily Mail'' article following the auction
*''Daily Telegraph'' article

വർഗ്ഗം:വജ്രങ്ങൾ
സൈറസ് കബീറു

കെനിയ കേന്ദ്രീകരിച്ച് പ്രവർത്തിക്കുന്ന  ചിത്രകാരനും ശിൽപ്പിയുമാണ് **സൈറസ് കബീറു**(ജനനം. 1984) . സ്വദേശത്തും വിദേശത്തുമായി നിരവധി പ്രദർശനങ്ങളിൽ പങ്കെടുത്തിട്ടുണ്ട്.  
## ജീവിതരേഖ
ആഫ്രിക്കൻ രാജ്യമായ കെനിയയുടെ തലസ്ഥാനമായ നെയ്റോബിയിലെ ചേരിയിൽ ജനിച്ച് വളർന്നു. സ്മിത്ത്സോണിയൻ നാഷണൽ മ്യൂസിയം ഓഫ് ആഫ്രിക്കൻ ആർട്ട് തുടങ്ങി നിരവധി അന്തർദേശീയ വേദികളിൽ കലാസംബന്ധമായ പ്രഭാഷണങ്ങൾ സൈറസ് നടത്തിയിട്ടുണ്ട്. ലാഗോസിലെ ഫോട്ടോ ഫെസ്റ്റിവലിൽ പങ്കെടുത്തു. 
## കൊച്ചി മുസിരിസ് ബിനലെ 2018
പാഴ് വസ്തുക്കൾ കൊണ്ട് കൊണ്ടുണ്ടാക്കിയ കണ്ണടകൾ സ്വയം വച്ച് ഫോട്ടോയെടുത്ത് പ്രദർശിപ്പിച്ചതാണ് കബീറുവിൻറെ പ്രതിഷ്ഠാപനം. ഇലക്ട്രോണിക്സ് പാഴ്വസ്തുക്കൾ കൊണ്ട്  കണ്ണടകൾ ഉണ്ടാക്കിയാണ് തൻറെ സ്വത:സിദ്ധമായ കലാവാസന കബീറു പ്രദർശിപ്പിക്കുന്നത്. കൊച്ചി-മുസിരിസ് ബിനാലെയിലെ ഏറെ കൗതുകം ഉളവാക്കുന്ന പ്രദർശനങ്ങളിലൊന്നാണിത്. 
## അവലംബം


വർഗ്ഗം:ആഫ്രിക്കൻ ചിത്രകാരന്മാർ
വർഗ്ഗം:കൊച്ചി-മുസിരിസ് ബിനാലെ 2018
കമല സിൻഹ

**കമല (കമല) സിൻഹ** (സെപ്റ്റംബർ 30, 1932 - ഡിസംബർ 31, 2014)  പ്രമുഖ ഇന്ത്യൻ രാഷ്ട്രീയ പ്രവർത്തകയും നയതന്ത്രജ്ഞയുമായിരുന്നു. 1990-2000 വരെ തുടർചയായി രണ്ട് തവണ രാജ്യ സഭയിലേക്ക് തിരെഞ്ഞെടുക്കപ്പെട്ടു. പിന്നീട് സുരിനാം ആന്റ് ബാർബഡോസ് അംബാസഡറായി. ഐ. കെ ഗുജ്‌റാളിന്റെ മന്ത്രിസഭയിൽ കേന്ദ്ര വിദേശകാര്യ സഹമന്ത്രിയും ആയിരുന്നു. ഡിസംബർ 31ന് ന്യൂയോർക്കിലെ സൈറാകൂസിൽ വച്ച് അവർ മരിച്ചു.

1932 സപ്തംബർ 30ന് ധാക്കയിലാണ് (ഇപ്പോൾ ബംഗ്ലാദേശിലുള്ള) ജനിച്ചത്. ജനസംഘത്തിന്റെ സ്ഥാപകനായ ശ്യാമപ്രസാദ് മുഖർജിയുടെ ബന്ധുവായ കമല സിൻഹ ബസവോൺ സിൻഹയെ വിവാഹം കഴിച്ചു. വിപ്ലവകാരി, ദേശീയവാദി, സോഷ്യലിസ്റ്റ്, ട്രേഡ് യൂണിയൻ വിരുദ്ധൻ, ബിഹാറിലെ പ്രതിപക്ഷത്തിന്റെ ആദ്യ നേതാവ് എന്നീ നിലകളില് അറിയപ്പെട്ടു.1972-84 കാലഘട്ടത്തിൽ ബീഹാർ ലെജിസ്ലേറ്റീവ് കൗൺസിലിൽ രണ്ട് പ്രാവശ്യം അംഗമായിട്ടുണ്ട്.അവരുടെ ഭർത്താവ് ബസോവൻ സിൻഹ സ്വതന്ത്രസമര സേനാനിയും ജയപ്രകാശ് നാരായണൻ, കാർപൂരി താക്കൂർ എന്നിവരുടെ സഹപ്രവർത്തകനുമാണ്.ജെപി നേതൃത്വ പ്രസ്ഥാനത്തിന്റെ കാലത്ത് ഇന്റേർണൽ സെക്യൂരിറ്റി ആക്ട് (എം ഐ എസ് എ)യുടെ മേൽനോട്ടത്തില് അവരെ തടഞ്ഞുവെക്കപ്പെട്ടു.ഹിന്ത് മസ്ദൂർ സഭയുടെ പ്രസിഡന്റായി ലോകത്തിന്റെ വിവിധ ഭാഗങ്ങളിൽ സഞ്ചരിച്ചു( ഒരു കേന്ദ്ര തൊഴിൽ ഫെഡറേഷന്റെ പ്രസിഡന്റായി വർഷങ്ങളോളം സേവനം ചൈതു).

## അവലംബം

വർഗ്ഗം:2014-ൽ മരിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഇന്ത്യൻ നയതന്ത്രജ്ഞർ
പ്രോ വോളിബോൾ ലീഗ്

2019 ഫെബ്രുവരിയിൽ  ഇന്ത്യയിൽ  തുടങ്ങിയ പുരുഷന്മാരുടെ പ്രൊഫഷണൽ ഇൻഡോർ വോളിബോൾ ലീഗ് ആണ് **പ്രോ വോളിബോൾ ലീഗ്** .വോളിബാൾ ഫെഡറേഷൻ ഓഫ് ഇന്ത്യയും ബേസ്ലൈൻ വെഞ്ചറസും തമ്മിലുള്ള ഒരു സംരംഭമാണ്.സോണി പിക്ചേഴ്സ് നെറ്റ്വർക്ക്സ് ഇന്ത്യ ലീഗിന്റെ ഔദ്യോഗിക ബ്രോഡ്കാസ്റ്ററാണ്. ലീഗിന്റെ ഉദ്ഘാടന സീസണിൽ  സ്പോൺസറാണ് റുപേ.

## അവലംബം


വർഗ്ഗം:ഇന്ത്യൻ കായികം
പ്രഭാകർ പച്പുടെ

ചിത്രകാരനും ശിൽപ്പിയും നിരവധി ശ്രദ്ധേയമായ പ്രതിഷ്ഠാപന സൃഷ്ടികളുടെ രചയിതാവുമാണ് **പ്രഭാകർ പച്പുടെ**(ജനനം. 1986).
## ജീവിതരേഖ
മഹാരാഷ്ട്രയിലെ വിദർഭ മേഖലയിലെ ചന്ദർപൂർ എന്ന ഗ്രാമത്തിൽ ജനിച്ചു. എം.എസ് സർവകലാശാലയിൽ നിന്ന് ശിൽപ്പ കലയിൽ എം.എഫ്.എ ബിരുദം നേടി. 
ഖനി തൊഴിലാളികളുടെയും കൃഷിക്കാരുടെയും ദുരിത ജീവിതമാണ് പച്പുടെ രചനകളുടെ കേന്ദ്ര പ്രമേയം.
## കൊച്ചി മുസിരിസ് ബിനാലെ 2018
കൊച്ചി-മുസിരിസ് ബിനാലെ നാലാം ലക്കത്തിൻറെ വേദിയായ മട്ടാഞ്ചേരി ആനന്ദ് വെയർ ഹൗസിലാണ് പ്രഭാകർ പച്പുടെയുടെ സൃഷ്ടി പ്രദർശിപ്പിച്ചിരുന്നത്. മഹാരാഷ്ട്രയിലും രാജസ്ഥാനിലും തമിഴ്നാട്ടിലും നടന്ന കർഷകര സമരത്തിൻറെ പശ്ചാത്തലമാണ് ഈ പ്രതിഷ്ഠാപനത്തിനുള്ളത്. **റെസിലിയൻറ് ബോഡീസ് ഇൻ ദി ഇറ ഓഫ് റെസിസ്റ്റൻസ്**(പ്രതിരോധത്തിൻറെ കാലത്തെ പിൻവലിയുന്ന ശരീരങ്ങൾ) എന്നാണ് കരിയും അക്രിലിക് നിറവും ചേർത്ത്തയ്യാറാക്കിയ ഈ സൃഷ്ടിക്ക്പേരു നൽകിയിരിക്കുന്നത്. ആനന്ദ് വെയർ ഹൗസിലെ മുറിയുടെ മൂലയ്ക്ക് ഒരു കാളയുടെ പ്രതിമയും പ്രഭാകർ നിർമ്മിച്ചിട്ടുണ്ട്. അതിൻറെ മുഖം മുഷ്ടി ചുരുട്ടി നിൽക്കുന്നതു പോലെയും വാല് കലപ്പയുമാണ്. കാലങ്ങളായി  കർഷകരെ അവഗണിച്ചു വരുന്ന അധികാരി വർഗത്തോടുള്ള പ്രതിഷേധമായും ഇതിനെ കാണാം.

രാജസ്ഥാനിൽ 2017 ൽ നടന്ന കർഷക സമരമാണ് പ്രഭാകർ പച്പുടെയുടെ ചിത്രത്തിനാധാരം. പകുതി ശരീരം മണ്ണിൽ കുഴിച്ചിട്ട നിലയിലാണ് കർഷകർ സമരം ചെയ്തത്. പച്പുടെ വരച്ച ചിത്രത്തിൽ കർഷകർ ചാക്കിനുള്ളിൽ കയറിയ നിലയിലാണ്. എല്ലാവരുടെയും മുഖത്തെ ദൈന്യത വ്യക്തമായി തിരിച്ചറിയാം. 
## അവലംബം


വർഗ്ഗം:ശിൽപ്പികൾ
വർഗ്ഗം:1986-ൽ മരിച്ചവർ
വർഗ്ഗം:കൊച്ചി-മുസിരിസ് ബിനാലെ 2018
ചക്കരക്കാട്ടു ദേവി ക്ഷേത്രം

എറണാകുളം ജില്ലയിൽ പെരുമ്പാവൂർ നിന്നും ഏകദേശം ഒരു കിലോമീറ്റർ അകലെ ആയി സ്ഥിതിചെയ്യുന്നു.ഭദ്രകാളി ആണ് പ്രതിഷ്ഠ്. ഭദ്രകാളി ശാന്തരൂപത്തിൽ ഉള്ള ഒരു ക്ഷേത്രം ആണ്. മീന മാസത്തിലെ ഭരണി നാളിൽ ആണ് തിരു ഉത്സവം.

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ദ സിസ്റ്റേഴ്സ്

പത്തൊൻപതാം നൂറ്റാണ്ടിൽ 1848 മുതൽ 1850 വരെ പ്രീ-റാഫേലൈറ്റ് ബ്രദർഹുഡ് അംഗമായിരുന്ന വിക്ടോറിയൻ ചിത്രകാരനായിരുന്ന ജെയിംസ് കോളിൻസൺ ചിത്രീകരിച്ചിരിക്കുന്ന ഒരു എണ്ണച്ചായചിത്രമാണ് **ദ സിസ്റ്റേഴ്സ്. **

## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:പ്രീ-റാഫേലൈറ്റ് ചിത്രങ്ങൾ
സർക്യൂട്ട് പൈത്തൺ

വിദ്യാർത്ഥി അല്ലെങ്കിൽ തുടക്കക്കാരനെ ലക്ഷ്യമാക്കിയുള്ള മൈക്രോ പൈത്തൺ പ്രോഗ്രാമിങ് ഭാഷയിലൂടെ ഉരുത്തിരിഞ്ഞു വന്ന ഒരു തുറന്ന ഉറവിടമാണ് **സർക്യൂട്ട് പൈത്തൺ**  ആണ്. സർക്യൂട്ട് പൈത്തൺ വികസനത്തെ അഡാഫ്രൂട്ട് ഇൻഡസ്ട്രീസ്(Adafruit Industries) പിന്തുണയ്ക്കുന്നു. സിയിൽ എഴുതിയ പൈത്തൺ 3 പ്രോഗ്രാമിങ് ഭാഷയുടെ ഒരു സോഫ്റ്റ്‌വേർ ഇംപ്ലിമെൻറാണ് ഇത്. നിരവധി ആധുനിക മൈക്രോകൺട്രോളറുകളിൽ പ്രവർത്തിപ്പിക്കാൻ ഇത് പോർട്ടുചെയ്തിരിക്കുന്നു.

മൈക്രോകൺട്രോളർ ഹാർഡ് വെയറിലുള്ള സമ്പൂർണ്ണമായ പൈത്തൺ കമ്പൈലറും റൺടൈമും ആണ് സർക്യൂട്ട് പൈത്തൺ. പിന്തുണയ്ക്കുന്ന കമാൻഡുകൾ ഉടനെ പ്രവർത്തിപ്പിക്കുന്നതിനായി ഉപയോക്താവു് ഒരു ഇന്ററാക്ടീവ് പ്രോംപ്റ്റിനൊപ്പം (REPL) ലഭ്യമാക്കുന്നു. കോർ പൈത്തൺ ലൈബ്രറികളുടെ ഒരു നിരയാണ് ഉൾപ്പെടുത്തിയിട്ടുള്ളത്. അഡാഫ്രൂട്ടിന് അനുയോജ്യമായ ഉൽപന്നങ്ങളുടെ താഴ്ന്ന നിലയിലുള്ള ഹാർഡ്വെയറിലേക്ക് പ്രോഗ്രാമറിന് പ്രവേശനം നൽകുന്ന മൊഡ്യൂളുകൾ സർക്യൂട്ട് പൈത്തണിൽ ഉൾപ്പെടുന്നു.

മൈക്രോപൈത്തണിന്റെ ഒരു ഫോർക്ക് ആണ് സർക്യൂട്ട് പൈത്തൺ, ഡാമിയൻ ജോർജ് ആണ് യഥാർത്ഥത്തിൽ ഇത് സൃഷ്ടിച്ചത്. മൈക്രോപൈത്തൺ(MicroPython) സമൂഹം മൈക്രോപൈത്തണിന്റെ സഹായത്തോടെ സർക്യൂട്ട് പൈത്തൺ പോലുള്ള വേരിയന്റുകളായി ചർച്ച ചെയ്യുന്നു.

പൈത്തൺ പ്രോഗ്രാമിങ് ഭാഷയുടെ റഫറൻസ് ഇംപ്ലിമെന്റായ സിപൈത്തണുമായി പൊരുത്തപ്പെടുന്നതിന് വേണ്ടിയാണ് സർക്യൂട്ട് പൈത്തൺ ലക്ഷ്യമിടുന്നത്. സർക്യൂട്ട്  പൈത്തണിന് അനുയോജ്യമായ ബോർഡുകളിൽ എഴുതപ്പെട്ട പ്രോഗ്രാമുകൾ, മാറ്റം വരുത്താതെ റാസ്ബെറി പൈ പോലെയുള്ള മറ്റ് പ്ലാറ്റ്ഫോമുകളിൽ അന്തർലീനമായി പ്രവർത്തിക്കില്ല.
## ഉപയോഗം
സർക്യൂട്ട്പൈത്തൺ ഇപ്പോൾ കൂടുതൽ സംരംഭങ്ങൾക്കായി ഉപയോഗിക്കുന്നു, പ്രത്യേകിച്ച് ധരിക്കാനാവുന്ന സാങ്കേതികവിദ്യ, ആർഡ്വിനോ വികസിപ്പിച്ചെടുത്ത സാഹചര്യത്തിൽ മുൻകാലങ്ങളിൽ കോഡ് ചെയ്തിട്ടുണ്ടാകാം.ചെറിയ, ഹാൻഡ്ഹെൽഡ് വീഡിയോ ഗെയിം ഡിവൈസുകൾ നിർമ്മിക്കുന്നതിന് ഈ ഭാഷ ഉപയോഗപ്പെടുത്താറുണ്ട്.പ്രവേശന പ്രശ്നങ്ങൾക്ക് സംവേദനാത്മകവും സഹായവും ലഭ്യമാക്കുന്നതിന് ഡെവലപ്പറായ ക്രിസ് യങ് തന്റെ ഇൻഫ്രാറെഡ് സ്വീകരിക്കൽ / ട്രാൻസ്മിറ്റ് സോഫ്റ്റ്വെയറുകൾ സർക്യൂട്ട്പൈത്തണിൽ അവതരിപ്പിച്ചു.
## കമ്മ്യൂണിറ്റി
ഉപയോക്തൃ സമൂഹത്തിന്റെ പിന്തുണയിൽ ഒരു സംഭാഷണ ചാറ്റ് റൂം, ഉൽപ്പന്ന പിന്തുണാ ഫോറങ്ങൾ എന്നിവ ഉൾപ്പെടുന്നു.പ്രോജക്ടിനായി പ്രസിദ്ധീകരിക്കപ്പെട്ട ഒരു കോഡും ഉണ്ട്.പൊതു പൈത്തൺ സമൂഹത്തിന് വേണ്ടി പൈത്തൺ ഫൌണ്ടേഷനെ വർഷങ്ങളോളം അഡാഫ്രൂട്ട് പിന്തുണച്ചിട്ടുണ്ട്.എംയു പൈത്തൺ എഡിറ്ററിന് വേണ്ടി സർക്യൂട്ട് പൈത്തൺ പിന്തുണ ഉൾപ്പെടുത്തിയിരിയ്ക്കുന്നു2018 ൽ സർക്യൂട്ട് പൈത്തണിനു വേണ്ടി വാർത്തകൾക്കായി ഒരു സമർപ്പിത ട്വിറ്റർ അക്കൗണ്ട് ആരംഭിച്ചു.
## ഡോക്യുമെന്റേഷൻ
ആപ്ലിക്കേഷൻ പ്രോഗ്രാമിംഗ് ഇന്റർഫേസിൽ (എപിഐ) ഡോക്യുമെന്റ് ചെയ്യപ്പെട്ടത് വായിക്കുന്നു.അഡാഫ്രൂട്ട് കമ്പനിയുടെ പഠന സംവിധാനത്തിൽ, ആമുഖ ഗൈഡുകൾ ഉൾപ്പെടെ സർക്യൂട്ട് പൈത്തണിന്റെ ട്യൂട്ടോറിയലുകൾ ലഭ്യമാണ്.
## ലഭ്യത
പദ്ധതിയുടെ ഉറവിട കോഡ് ഗിറ്റഹബ്ബിൽ ലഭ്യമാണ്.നിലവിലെ സ്ഥിരതയുള്ള പതിപ്പ് 3.1.2 ആണ്. മൈക്രോചിപ്പ് ടെക്നോളജി അറ്റ്മെൽ സാംഡി21(SAMD21) പ്രൊസസർ , ഇഎസ്പി8266(ESP8266) മൈക്രോകൺട്രോളർ എന്നിവയ്ക്ക് പിന്തുണയുണ്ട്. അഡാഫ്രൂട്ട് സാംഡി51(SAMD51) സീരീസ് പ്രോസസറിനുള്ള പിന്തുണയോടെ ആൽഫാ  വേർഷൻ 3.0.0 പ്രധാന പതിപ്പു് പുറത്തിറക്കി.

## അവലംബം


## പുറം കണ്ണികൾ
* 
*  • Tutorials by Tony DiCola / Adafruit

വർഗ്ഗം:പ്രോഗ്രാമിങ് ഭാഷകൾ
ഷാനോ ദേവി

ഷാനൊ ദേവി(ജനനം: ജൂൺ 1, 1901) ഇന്ത്യൻ രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസ്സിന്റെ പഞ്ചാബിൽ നിന്നുള്ള അംഗവുമായിരുന്നു. ഇന്ത്യയിലെ ഏതെങ്കിലും ഒരു സംസ്ഥാന നിയമസഭയിൽ സ്പീക്കറാകുന്ന ആദ്യ വനിതയാണ് ഇവർ. 1966 ഡിസംബർ 6 മുതൽ 1967 മാർച്ച് 17 വരെ ഹരിയാന നിയമസഭയുടെ സ്പീക്കറായിരുന്നു. 1962 മാർച്ച് 19 മുതൽ 1966 ഒക്ടോബർ 31 വരെ പഞ്ചാബ് നിയമസഭയിലെ ഡെപ്യൂട്ടി സ്പീക്കറായും ചുമതല വഹിച്ചു.

## രാഷ്ട്രീയ ജീവിതം
ഇന്ത്യൻ നാഷണൽ കോൺഗ്രസ്സിന് വേണ്ടി അമൃത്സർ സിറ്റി വെസ്റ്റ് നിയോജക മണ്ഡലത്തെ പ്രധിനിതീകരിച്ചും (1951 മുതൽ 1966 വരെ) പഞ്ചാബിലെ ജഗാദ്രി മണ്ഡലത്തെ പ്രധിനിധീകരിച്ചും (1962 മുതൽ 1966 വരെ) പഞ്ചാബ് നിയമസഭയിലേക്ക് തിരെഞ്ഞെടുക്കപ്പെട്ടു.1940 ൽ പഞ്ചാബ് നിയമസഭയിലേയ്ക്ക് സർ ഗംഗാ രാമന്റെ മകനെ 6000 വോട്ടിനു തോൽപ്പിച്ച് മുൾട്ടാനിൽ നിന്നും ദേവി ആദ്യമായി തെരഞ്ഞെടുക്കപ്പെട്ടു.1946 ൽ 19000 വോട്ടുകൾ നേടിയാണ് അവർ ഏറ്റവും അടുത്ത എതിരാളിയെ തോൽപിച്ചത്.1951 ല തിരഞ്ഞെടുപ്പിൽ ബിജെഎസിന്റെ  പ്രകാശ് ചന്ദിനെതിരെ ഇന്ത്യൻ നാഷണൽ കോണ്ഗ്രസിന്റെ ടിക്കറ്റിൽ 8000 വോട്ടുകൾക്ക് വിജയിച്ചു. 1962ലെ നിയമസഭാ തിരെഞ്ഞെടുപ്പിൽ  ജെ എസ്സിന്റെ ഇന്ദർ സൈനിനെ 5000 വോട്ടുകൾക്ക് പരാജയപ്പെടുത്തികൊണ്ട് കോൺഗസ് ടിക്കറ്റിൽ പഞ്ചാബ് നിയമസഭയിലേക്ക് വീണ്ടും തെരെഞ്ഞെടുക്കപ്പെട്ടു.

## സ്വകാര്യ ജീവിതം
അച്ചൻ ലാൽ സെയ്ത് രാം ഖന്ന ഒരു സർക്കാർ സേവകനായിരുന്നു. ജലന്തറിലെ കന്യ മഹാ വൈദ്യാലയയിൽ നിന്ന് ബിരുദം നേടി. കോൺഗ്രസ്സ് പാർട്ടിയുടെ ജില്ലാ പ്രസിഡന്റായി ചുമതലയേറ്റ് ഒരു വിദ്യാർത്ഥി നേതാവായി രാഷ്ട്രീയ്യത്തിലേക്ക് പ്രവേശിച്ചു. ഇന്ത്യയുടെ വിഭജനത്തിന് ശേഷം അവർ പഞ്ചാബിലേക്ക് പോരയി. പഞ്ചാബ് നിയമസഭയിലേക്കും ഹരിയാന നിയമ സഭയിലേക്കും രണ്ടുതവണ തിരെഞ്ഞെടുക്കപ്പെട്ടു.
## അവലംബം
വർഗ്ഗം:1901-ൽ ജനിച്ചവർ
അനാർക്കലി മരിക്കാർ

പ്രധാനമായും മലയാള സിനിമകളിൽ അഭിനയിക്കുന്ന ചലച്ചിത്ര നടിയാണ് **അനാർക്കലി മരിക്കർ**.

## ആദ്യകാല ജീവിതം
നിയാസ് മരിക്കർ, ലാലി പി. എം എന്നിവരുടെ മകളായാണ് അനാർക്കലി ജനിച്ചത്. അവളുടെ പിതാവ് ഒരു ഫോട്ടോഗ്രാഫറും അമ്മ ഒരു നടിയുമാണ്. *[[നം.1 സ്നേഹതീരം ബാഗ്ലൂർ നോർത്ത്‌|നമ്പർ 1 സ്നേഹതീരം ബാംഗ്ലൂർ നോർത്ത്]]* എന്ന മലയാള ചിത്രത്തിലെ മുൻ ബാലതാരമായിരുന്ന ലക്ഷ്മി മരിക്കർ എന്ന ഒരു മൂത്ത സഹോദരിയുണ്ട്. തിരുവനന്തപുരം മാർ ഇവാനിയോസ് കോളേജിൽ നിന്ന് മാസ് കമ്മ്യൂണിക്കേഷനിൽ ബിരുദം നേടി. തന്റെ സഹോദരിയുടെ സുഹൃത്തായ ഛായാഗ്രാഹകൻ അനന്ദ് സി. ചന്ദ്രൻ വഴി *[[ആനന്ദം (ചലച്ചിത്രം)|ആനന്ദം]]* എന്ന ആദ്യ ചിത്രത്തിലെ വേഷം ലഭിച്ചു.

## അഭിനയ ജീവിതം
2016 ൽ  *[[ആനന്ദം (ചലച്ചിത്രം)|ആനന്ദം]]* എന്ന റൊമാന്റിക്-കോമഡി ചിത്രത്തിലൂടെ അനാർക്കലി സിനിമയിൽ അരങ്ങേറ്റം കുറിച്ചു. അനാർക്കലിയുടെ രണ്ടാമത്തെ ചിത്രമായിരുന്നു വിമാനം (2017).  പൃഥ്വിരാജ് സുകുമാരൻ നായകനായ ഈ ചിത്രം പ്രദീപ് നായരാണ് സംവിധാനം ചെയ്തത്. അതിനുശേഷം, നിഷാദ് ഇബ്രാഹിം സംവിധാനം ചെയ്ത *അമല എന്ന ചിത്രത്തിലെ* പ്രധാന വേഷത്തിൽ അനാർക്കലി അഭിനയിച്ചു.

2018 ൽ മന്ദാരത്തിൽ ആസിഫ് അലിയുടെ നായികയായി അഭിനയിച്ചു. 2019 ൽ, പാർവതി തിരുവോത്ത്, ടൊവിനോ തോമസ്, ആസിഫ് അലി എന്നിവർക്കൊപ്പം നവാഗത സംവിധായകൻ മനു അശോകന്റെ ഉയരെ എന്ന ചിത്രത്തിൽ അഭിയിച്ചു. പല്ലവി (പാർവ്വതി) എന്ന നായികയുടെ സുഹൃത്തായ സരിയ ഡി കോസ്റ്റ എന്ന കഥാപാത്രം നിരൂപക പ്രശംസ നേടി. പുതുമുഖ സംവിധായകൻ സനിൽ കളത്തിൽ സംവിധാനം ചെയ്ത *മാർക്കോണി മത്തായി* എന്ന സിനിമയിൽ അതിഥി വേഷം ചെയ്തിട്ടുണ്ട്. ജയറാമും വിജയ് സേതുപതിയുമായിരുന്ന ഈ സിനിമയിലെ പ്രധാന വേഷങ്ങളിൽ അഭിനയിച്ചത്.

## ചലച്ചിത്രരചന
*മറ്റുവിധത്തിൽ പരാമർശിച്ചിട്ടില്ലെങ്കിൽ എല്ലാ സിനിമകളും മലയാള ഭാഷയിലാണ്.*

## അവലംബങ്ങൾ

## പുറത്തേക്കുള്ള കണ്ണികൾ

* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര നടിമാർ
മീര സേഠ്

ഇന്ത്യൻ സിവിൽ സർവീസസ്, നയതന്ത്രജ്ഞ, വനിതാവകാശ പ്രവർത്തക, യുനിസെഫിന്റെ മുൻ ചെയർമാൻ എന്നീ സ്ഥാനങ്ങൾ അലങ്കരിച്ച വനിതയാണ് **മീര സേത്.** 

യൂനിസെഫ് എക്സിക്യൂട്ടീവ് ബോർഡിലെ അംഗമായി നിരവധി തവണ സേവനമനുഷ്ഠിച്ചിട്ടുണ്ട്. 1990 മുതൽ 1991 വരെ വൈസ് ചെയർമാനും (ലിസ്‌ബെറ്റ് പാം ചെയർമാൻ ആയിരുന്നപ്പോൾ) 1991 മുതൽ 1992 വരെ ചെയർമാനുമായിരുന്നു.സേത്ത് വ്യവസായ വികസന വകുപ്പുമായി ചേർന്ന് പ്രവർത്തിച്ചിരുന്നു. കൈത്തറി ഉൽപ്പന്നങ്ങളിലും ഫിഷറീസ് നിയന്ത്രണം പോലുള്ള വിവിധ സാമ്പത്തിക മേഖലകളിൽ സ്ത്രീ പങ്കാളിത്തത്തെക്കുറിച്ചും വികസന പ്രശ്‌നങ്ങളെ കുറിച്ചും പഠനം നടത്തി. സ്ത്രീകളും വികസനവും എന്ന വിഷയത്തിൽ ആഴത്തിൽ പഠനം നടത്തിയതിന് ശേഷം രചന നടത്തിയ ഗ്രന്ഥമാണ് "**The Indian Experience**"(ഇന്ത്യൻ അനുഭവം). സേത്തിന്റെ മുഖ്യ ആശയങ്ങളിൽ പെട്ട ഒരു ആശയമാണ്  'ഞങ്ങൾക്ക് ജോലി നൽകുക -നമുക്ക് ബാക്കിയുള്ളവ ചെയ്യാൻ കഴിയും'. വികസ്വര രാജ്യങ്ങളിൽ തടസങ്ങളില്ലാതെ തൊഴിൽ പ്രവേശനത്തിനുള്ള അവസരമൊരുക്കേണ്ടതിനെ കുറിച്ചും സ്ത്രീകളെ കൂടുതൽ സാമ്പത്തിക വളർച്ചയിലേക്ക് എത്തിക്കുന്നതിനെ കുറിച്ചുമാണ് അവരുടെ ആശയങ്ങളേറെയും വന്നിട്ടുള്ളത്. അനധികൃത കുടിയേറ്റത്തിന്റെ കഷ്ടതയും വിചാരണയും ചർച്ച ചെയ്യുന്ന "**Mera Shinder Putta**r"(മെര ശിന്ദർ പുത്താർ) എന്ന  സിനിമ സംവിധാനം ചെയ്ത ഒരു സിനിമാ സംവിധായക കൂടിയാണ് സേത്‌

## അവലംബം

വർഗ്ഗം:ഇന്ത്യൻ നയതന്ത്രജ്ഞർ
വർഗ്ഗം:ജീവിച്ചിരിക്കുന്നവർ
മണ്ണാർപാടം

കേരളത്തിലെ കോഴിക്കോട് ജില്ലയിൽ ഫറോക്ക് മുനിസിപ്പാലിറ്റിയിലെ ഒരു പ്രദേശമാണ് **മണ്ണാർപാടം**. ഇതിലൂടെ കടന്നുപോകുന്ന പ്രധാനപ്പെട്ട റോ‍ഡാണ് കടലുണ്ടി റോഡ്. അടുത്തുള്ള പ്രധാന പട്ടണം ഫറോക്ക് ആണ്.  ഫറോക്കിൽനിന്ന് 3 കിലോമീറ്റർ അകലെയായാണ് മണ്ണാർപാടം സ്ഥിതിചെയ്യുന്നത്. കോഴിക്കോട് നിന്ന് 13 കിലോമീറ്റർ അകലെയാണ് ഈ സ്ഥലം. അടുത്തുള്ള റെയിൽവേസ്റ്റേഷൻ ഫറോക്ക് ആണ്. വിമാനത്താവളം കരിപ്പൂർ വിമാനത്താവളം ആണ്.

## പ്രധാന സ്ഥാപനങ്ങൾ

* ഇ.എസ്. ഐ ആശുപത്രി, 
* എക്സലൻസ് ഇൻസ്റ്റിറ്റ്യൂട്ട് ഓഫ് എൻജിനീയറിംഗ്
* കരുവൻതുരുത്തി കോ ഓപ്പറേറ്റീവ് ബാങ്ക്

വർഗ്ഗം:കോഴിക്കോട് ജില്ലയിലെ സ്ഥലങ്ങൾ
മുളിയങ്ങൽ

കേരളത്തിലെ കോഴിക്കോട് ജില്ലയിലെ പേരാമ്പ്ര എന്ന നഗരത്തിൽ നോചഡ് panchayat സ്ഥിതി ചെയ്യുന്ന ഒരു ഗ്രാമം അന് മുളിയങ്ങൾ
ആമയൂർ

കേരളത്തിലെ മലപ്പുറം ജില്ലയിൽ മഞ്ചേരി താലൂക്കിലെ കാരക്കുന്ന് വില്ലേജിൽ തൃക്കലങ്ങോട് പഞ്ചായത്തിലാണ് **ആമയൂർ** സ്ഥിതി ചെയ്യുന്നത്.

## വിദ്യാലയങ്ങൾ

* എ എം എൽ പി സ് കൂൾ ആമയൂർ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഗുജറാത്തി സ്റ്റ്രീറ്റ്

ഗുജറാത്തി സ്റ്റ്രീറ്റ് കോഴിക്കോട് ജില്ലയിലെ വലിയങ്ങാടിറ്റയുടെ അറ്റം ചെന്നവസാനിക്കുന്നത് പഴയ പോസ്റ്റ് ഓഫീസിനടുത്താണ്. അതിനോട് ചേർന്ന് വളഞ്ഞ്` കിടക്കുന്ന പ്രദേശമാണ് ഗുജറാത്തി സ്റ്റ്രീറ്റ്.

വർഗ്ഗം:കോഴിക്കോട് ജില്ലയിലെ സ്ഥലങ്ങൾ